Eost | 2010 | Soubenn ar geek\nDielloù evit Eost, 2010\nPosted in Levrioù bannoù-treset on Eost 30, 2010 by geekezig\nFaire le Mur a zo ul levr ispisial awalc’h. Ouzhpenn istor Mahmoud, ur palestinian yaouank, dedennet gant ar merc’hed hag an arz ez eus kalz preder war politikerezh etrevroadel, ar gêr “sponterezh” hag all.\nUn istor fromus eo hini Mahmoud, treset gant Maximilien Le Roy, tresadennoù teñval, griz/gwer. Heverk eus ur vuhez leun a boultr, a dristidigezh. Tresadennoù Mahmoud (a zo ur paotr gwir) a vez kavet en danevell, tresadennoù leun a liv (ruz dreist-holl), gant pennoù distum. Daou stil disheñvel mat. Techet e vefen da gavout plijusoc’h hini Mahmoud, met an daou a zo dedennus-tre, dreist-holl laket kichen-ha-kichen.\nKinniget eo al levr gant Simone Bitton he deus bet savet ur film anvet Mur hag a zo mat-tre.\nE fin al levr e vez kavet skeudennoù eus familh Mahmoud, skeudennoù eus ar voger hag ur pennad-kaoz gant Alain Gresh. Ur sapre levr klok, liesseurt a ro da welet meur a sell war buhez palestinianiz. Ur gwir oberenn.\nDipitet ha trist gant marv Sathoshi Kon dimeurzh da noz, ez on bet un tammig o klask petra oa el levraoueg gantañ. Filmoù zo eveljust met ul levr bannoù-treset ivez. N’on ket chomet da dortal, ijinañ a rit mat.\nSetu ‘m eus bet tro da lenn Kaikisen Retour vers la mer. An dra vamusañ a zo bet ar santad iskis en ur sellet eus an tresadennoù : heñvel poch eus labour Katsuhiro Otomo! Ur spont!\nAn istor mod all a zo hini ur paotr yaouank a zo o chom en ur geriadennig kichen ar mor. Ur vojenn a zo er geriadenn-se. Sañset e vefe gwarezet an annezidi diouzh ar mor a-drugarez d’ur boud eus ar mor, giz morganez un tamm. He û a ro d’an annezidi a rank ober war e dro e pad 60 vloaz araok e rentañ dezhi. Kalz pesked a vez kavet tro-dro d’ar geriadenn.\nTad an haroz eo a ra war-dro an û met prest eo d’e werzhañ evit ma vefe savet a bep seurt stalioù ha savadurioù gant ur pezh embregerezh. Ne vefe ket ken luziet an traoù ma na dostafe ket ar mare da rentañ an û d’ar vorganez…\nUn tammig poan ‘m eus bet er penn-kentañ, seblantout a rae din c’hwitout komzoù pe pajennoù zo (marteze n’eo ket troet dispar?). Da c’houde e teue gwelloc’h an traoù ha prantadoù zo a zo dreist a-fed lusk. Redadek ar fin davet an draezhenn em befe gwelet awalc’h en ur film.\nSetu, zoken ma n’eo ket direbech em eus kavet plijus kenañ dizoloiñ labourioù kentañ Satoshi Kon en ur stumm n’anavezer ket kement ouzhpenn.\nRa vo skañv douar Japan evitañ !\nPosted in Levrioù with tags bugale, ijin on Eost 26, 2010 by geekezig\nD’am meno em boa bet tro da lenn Max et les maximonstres pa oan bihan, met n’em boa ket soñj mat. Etre-tan em eus bet gwelet ar film gant Spike Jonze hag en deus plijet din awalc’h.\nSetu ‘m eus soñjet e vefe plijus adlenn e saozneg al levr orin. Berr kenañ eo, kalz fent a zo gant ar frazennoù. An tresadennoù a zo ur meskaj teñval/nec’hus/eürus. Gant un tu “kalz linennoù du” a c’hallfe bezañ louz met a zo dreist kentoc’h hag en deus lakaet ac’hanon da soñjal en ur c’helenner tresañ em boa bet er skolaj ^^”. Al livioù n’int ket flamm met n’eo ket grevus-tre.\nAn istor a zo ordin ken mat. Gallourd ur bugel, nerzh an ijin…\nPosted in Filmoù on Eost 26, 2010 by geekezig\nN’ouzon ket mat perak n’em boa ket kredet mont da welet Drag me to Hell er sinema. Gwelloc’h eo bet din gortoz un nozvezh teñval ma-unan er gêr…\nNe oan ket dres en gortoz. E-keñver lusk e oan laouen awalc’h e vefe berr an digoradur. Hop, amzer da gompren e fell d’an harozez ul labour gwelloc’h ha setu.\nGoude-se e oa un tamm aeset memestra “hiii, sorset out bet gant ur jitanez gozh”…\nUn toullad prantadoù plijus a zo er film (an dra kentañ tout a zo sañset d’ober aon a zo droch pout memestra), traoù ‘zo a zo skrijus, reoù all a zo rukunus hepken. (Ur gwir sorc’hen a zo er film gant ar genoù/dislonk/traoù euzhus o tont ‘maez eus genoioù an dud)\nAr rebech brasañ am eus d’ober a zo a-fed efedoù ispisial. PEP TRA a zo graet dre urzhiataer (kelien, mouchouer, delioù o nijal…) ha vil!! N’eus ket tu da grediñ enno, ar film a seblant neuze cheap pe droch padal en defe gallet seblantout just mat gant un tammig efedoù “giz-kozh”. Dipitet on gant an dibab-se a-berzh Sam Raimi.\nLindsay Lohman zo plijus avat.\nAn twist fin a zo… gortozet. Met fentus memestra.\nOz (3de bloavezh)\nPosted in Stiradoù, webstiradoù ha skinwel with tags Stadoù-Unanet, toull-bac'h on Eost 23, 2010 by geekezig\nKregiñ a ra trede bloavezh Oz gant un diveradennig o tisplegañ n’eo ket cheñchet kalz tra en toullbac’h. Buan awalc’h avat e cheñcho an traoù. Da gentañ tout e vez gopret un den a-benn ma vefe dispignet nebeutoc’h a arc’hant a-fed louzeier, ar pezh a zegaso ur prizoniad da glask en em lazhañ. Ar gward nazi a vez drouklazhet en un doare spontus awalc’h, den ne oar gant piv (estreget an arvesterien) hag ur mignon da Dim MacManus a zeuio en e blas e penn gwarded Em City. Gant e sikour eo e vo savet ur program nevez : ur genstrivadeg boks. Ar pal a zo klask lakaat ar prizonidi da vezañ “feulz” war tachenn ar sport kentoc’h eget el lec’hioù all. Ur bern itrikoù a savo diwar-se eveljust.\nMod all e glask ar seurez Peter Marie lakaat e plas emgavioù etre tud bet gloazet hag ar re o deus gloazet anezho. Kregiñ a ra gant Miguel hag ar gward en deus dallet a daolioù kontel.\nKareem Saïd a vo lakaet diaes ivez e-touez ar strollad muzulmiz. E-kerzh e stourm evit ma vefe ur prosez a-enep d’an toullbac’h (diwar ar pezh oa c’hoarvezet e fin ar bloavezh kentañ) e vo dizoloet piv a c’hall tapout e evezh.\nPeter Marie a grogo da gaout douetañs en he buhez seurez abalamour da Geller. Hemañ a glasko a-hed ar bloavezh kaout fiziañs Beecher en-dro ha dont a refont a-benn d’ober kalz drouk da Schillinger (gant sikour Ryan) dre tudenn e vab, nevez erruet en Oz…\nTim McManus an hini a vo gwallgaset ar muiañ er rummad, dre ma vez tamallet gant ur wardez nevez bezañ profitet outi en un doare revel. Adebisi a brofit eus an darvoud evit lakaat muioc’h a vec’h warnañ o lârat e profitfe eus prizonidi ivez hag ar fed e c’hounezfe Cyril an tournamant boks a lak an traoù stegn etre tud du ha tud wenn e fin ar bloavezh…\nDedennus eo c’hoazh, kalz tud varv evel boaz, met kalzig traoù all, prosezoù, prederiadennoù an implijidi hag all a lak trede bloavezh Oz da live gant ar reoù all digudenn. Emdroadur an tudennoù a zo dedennus-tre (Kareem Saïd dilezet da skouer) hag a ro c’hoant da c’houzout pezh a c’hoarvezo da bep hini e toullbac’h Oz, e lec’h ma na ket gwelloc’h an traoù, anat.\nSyndrome 1866 1 : le projet\nPosted in Levrioù bannoù-treset on Eost 23, 2010 by geekezig\nUr raktres spontus a zo gant Miroku. Heuget gant drougoni ha krizder an dud hag ar bed en deus divizet lazhañ ul liseadez e-penn ur rouedad gisti.\nMiroku en deus dilezet pep tra e studioù hag e labourioù bihan, met aketus kenañ eo gant e raktres. Goude bezañ spiet ar bagad merc’hed e ya e darempred gant al liseadez e-penn, o lakaat anezhi da grediñ eo kelaouenner.\nUn azasadenn eus Crime et Chatiment gant Dostoievski eo ar manga-mañ.\nEfedus a-fed tresañ (ha kentoc’h brav) hag a-fed lusk eo. Ur gwir aergelc’h nec’hus a zo. Spontus eo an haroz hag e raktres met spontus eo ivez krizder ar plac’h yaouank prest da jahinañ ar merc’hed all en un doare didruez. Ur skeudenn vil eus ar gevredigezh japanat (ha kornog dre vras)…\nUr manga a-feson neuze.\nPosted in Filmoù on Eost 19, 2010 by geekezig\nUr film ouzhpenn diwar-benn Ulster, ur film ouzhpenn diwar-benn an dael.\nMiss Vengeance a c’hallfen bezañ gant an niver a filmoù diwar-benn an dodenn-se em eus bet gwelet. Five minutes of Heaven a zo kentoc’h unan mat. Zoken ma n’eo ket da geñveriañ gant Old Boy pe Kill Bill (arabat farsal) ez eus tu da lârat eo dedennus.\nSevenet eo bet ar film gant an den en doa sevenet Der Untergang (n’em eus ket bet tro da welet, gant ar vezh) hag an aktourien n’int ket forzh piv kennebeut (Liam Neeson, James Nesbitt).\nPerzh dibar ar film a zo tec’hout penn-da-benn ar feulster a c’hallfemp ijinañ evit mont davet un tu un tamm psikologel. Peseurt doare tud a c’haller dont da vezañ goude un darvoud spontus (lazhañ ha bezañ test eus muntr e vreur)? Daoust hag un diskoulm eo kejañ? Daoust hag an tele c’hall sikour (ur prantad hir a dremen en un ti evit prientiñ un abadenn “Face to face” etre an daou, e lec’h ma fellfe d’ar seller reiñ flac’hadoù da dud ar chadenn “When you’re ready sir” Aaaaah!)\nSetu neuze, prederioù dedennus ha gwirheñvel a-benn ar fin.\nAr prantadoù er bloavezhioù 70 a zo graet kentoc’h mat ivez, kendrec’hus int (a-fed dilhad hag all).


Pajenn:Morvan - Buez ar Zent, 1894.djvu/505 - Wikimammenn\nPajenn:Morvan - Buez ar Zent, 1894.djvu/505\nn’en defe ket klasket rei eur zikour bennag d’ezho. Sevel a eure da genta eur goumpagnunez beleien, hanvet neuze Beleien ar Mision hag hirio Lazaristed, evit rei misionou d’ann dud divar ar meaz ; rak kredi a rea, ha n’e ket heb abeg, n’oa ket ar re-ma desket aoualc’h var guirioneziou ar relijion : ar pez a ioa kaoz d’ezho da veva e meur a zizurs, heb gouzout d’ar zur avechou e pec’hent o veva evelse.\nGoudeze e savaz eur goumpagnunez merc’hed, hanvet e gallek Merc’hed ar Charite, evit ober skol d’ar vugale baour hag entent ouz ar re glanv enn hospitaliou. Sevel a reaz ouspenn, pe lakaat a reaz sevel tiez a repu evit ar plac’hed iaouank a ioa e riski d’en em goll er bed pe a ioa dija en em gollet, evit ar vicherourien ne c’hellent mui nag he glask nag he c’hounit, evit ann dud a ioa troet ho spered hag evit ar vugaligou nevez ganet, lezet enn abandoun.\nAr vugalikou geiz-ma a ioa stank e Paris d’ann ampoent : ho c’haout a reat dioc’h ar mintin er porchedou, e korn ar ruiou ha var ann deleziou a ioa da bignat er paleziou dioc’h ann dianveaz. Hogen, ar Zant a iea he-unan d’ho dastum enn noz, dre greiz ann erc’h hag ar skorn, a jouche anezho dindan he vantell, hag ho roe goudeze d’ann introunezed devot a ioa en emgarget d’ho loja ha d’ho maga.\nEunn nozvez m’edo oc’h ober tro kear evelse hervez he gustumm, ec’h erruaz gant eur vandenn laeroun hag a c’houlennaz diganthan ar ialc’h pe ar vuez. « — Siouaz ! eme ar belek karantezuz enn eur zispaka he vantell, ganen-me n’euz netra nemed tri grouadur paour hag a zo dare da vervel gant ar riou. » « — Ah ! c’houi eo ann Aotrou Visant, » eme unan euz al laeroun ; ha setu ar re-ma raktal d’en em strinka d’ann daoulin dirazhan enn eur c’houlenn he vennoz.\nD’ar mare-ze oa truez guelet e pe stad oa lakeat ar Pikardi, ar Champagn hag al Lorreenn gant ar vrezel, ar gernez, hag ar c’hlenvejou speguz a ioa deuet d’ho heul. Ar Zant ne espernaz ken nebeut nag he boan nag he amzer evit sikour tud ar broiou-ze enn ho dienez, ha\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/505&oldid=137721 »


Do it yourself (DIY) zo un doare da sevel, kemmañ pe reizhañ traoù hep bezañ sikouret end-eeun gant un arbennigour pe un den a vicher. Hervez studiadennoù skolveuriek e c'haller displegañ an DIY evel doareoù d'ober "Lec'h ma vez an hiniennoù oc'h implij dafar diaoz pe dost evit produiñ, treuzfurmiñ, pe adsevel objedoù perc'hennet, e-touez ar re-se ar re tennet eus an natur (gwelet landscaping)". Ar mammennoù o tegas implij an DIY a c'hell bezañ lies. Reoù a zo ekonomikel (marc'had-mat, un objed deuet da vezañ ral-tre, perzhioù fall reoù an industrielezh, ar rediñ da gemmañ), gellout a ra bezañ ivez ur c'hoant da hiniennelat un objed (doare hengounel, kreñvaat an nerzh, identelezh ur gumuniezh, un objed hiniennel da vat).\n1942, ur paotr eus Texas o sevel ur c'harr-nij bihan drezhañ e-unan gant sikour ur plac'hig.\nAn termenadur "do-it-yourself" a oa bet kemmesket gant ar c'huzumerezh adalek 1912 da gentañ e bed an tisaverezh ha trezalc'h ar savadurioù. Ar frazenn "do it yourself" a zo deuet etrezek ar bed nann micherel e saozneg e-tro ar bloavezhioù 1950. Deuet eo muioc'h-mui war-raok gant ma oa an dud o kemmañ o tiez drezho o-unan evit an dudi hag an arz, pe evit chom hep dispign.\nUn estajerenn kendeuzet gant ur c'hoariel evit reiñ an tu d'he fiñval aes.\nHiziv-an-deiz ez eo deuet da vezañ un doare prederouriezh, un doare da vevañ er maez eus ar sistem ekonomikel, da vezañ emrenn ha da chom hep saotrañ dre adprenañ objedoù nevez savet.\nAdtapet diwar « https://br.wikipedia.org/w/index.php?title=Do_it_yourself&oldid=1761886 »\nDernière modification le 8 Eos 2017, à 12:10\nKemmoù diwezhañ degaset d'ar bajenn-mañ d'an 8 Eos 2017, da 12:10.


Posteado el Sáb 5 Mayo 2012 - 22:56\nPosteado el Sáb 5 Mayo 2012 - 23:06\nPosteado el Sáb 5 Mayo 2012 - 23:08\nMálaga 1 -Sporting 2 (2 goles en corner tras lamentable salida de Kameni como siempre)\nPosteado el Sáb 5 Mayo 2012 - 23:12\n1-0 Cazorla y tan contentos\nPosteado el Sáb 5 Mayo 2012 - 23:13\nMálaga 1 (Rondón) Sporting 2\nSeñores los primeros que tenemos que ser positivos somos nosotros,es el partido del siglo,tenemos que estar a la altura,demostrar que somos la mjor aficion de España!\nMalaga C.F 3-0 Sporting\n( Cazorla,Rondon y Van Nistelrooy )\nPosteado el Dom 6 Mayo 2012 - 9:02\nPosteado el Dom 6 Mayo 2012 - 10:13\nMalaga C.F 2-0 Sporting 1isco ,1rondon\nPosteado el Dom 6 Mayo 2012 - 11:18\nMalaga C.F 2-0 Sporting\nPosteado el Dom 6 Mayo 2012 - 11:51\nmalaga cf 3-1 sporting\nisco,cazorla y rondon\nPosteado el Dom 6 Mayo 2012 - 11:55\nmalaga 4 sporting 2, goles los 4 de rondon\nPosteado el Dom 6 Mayo 2012 - 12:13\npuesto que no veo al malaga muy goleador ya que le falta mucho gol arriba, dire que ganamos por que no me queda otra, y sera 2-1.\nPosteado el Dom 6 Mayo 2012 - 12:49\n@Lagares escribió: puesto que no veo al malaga muy goleador ya que le falta mucho gol arriba, dire que ganamos por que no me queda otra, y sera 2-1.\nConsidero que goleamos a partir de 3 goles de diferencia.\nEsta son nuestras goleadas.\nEl resto de victorias :\nMallorca Málaga 0-1\nMálaga Athletic 1-0\nMálaga Getafe 3-2\nMálaga Espanyol 2-1\nRacing Málaga 1-3\nMálaga Villarreal 2-1\nMálaga Sevilla 2-1\nMálaga Mallorca 3-1\nGetafe Málaga 1-3\nMálaga Levante 1-0\nMálaga Rayo 4-2\nEspanyol Málaga 1-2\nMálaga Valencia 1-0\nPor eso muchos equipos nos ganan el goal average.\nPosteado el Dom 6 Mayo 2012 - 14:01\nMálaga 3 - 2 Sporting (Isco, y 2 de Cazorla)\nPosteado el Dom 6 Mayo 2012 - 14:52\nMálaga-1 Sporting-0 (Isco)\nPosteado el Lun 7 Mayo 2012 - 0:55\nSolo voy a decir una cosa: EL DOMINGO VAMOS A GANAR. EL DOMINGO VAMOS A GANAR. EL DOMINGO VAMOS A GANAR. EL DOMINGO VAMOS A GANAR. EL DOMINGO VAMOS A GANAR. EL DOMINGO VAMOS A GANAR. EL DOMINGO VAMOS A GANAR. EL DOMINGO VAMOS A GANAR. EL DOMINGO VAMOS A GANAR. EL DOMINGO VAMOS A GANAR. EL DOMINGO VAMOS A GANAR. EL DOMINGO VAMOS A GANAR. EL DOMINGO VAMOS A GANAR. EL DOMINGO VAMOS A GANAR. EL DOMINGO VAMOS A GANAR. EL DOMINGO VAMOS A GANAR. EL DOMINGO VAMOS A GANAR. EL DOMINGO VAMOS A GANAR. EL DOMINGO VAMOS A GANAR. EL DOMINGO VAMOS A GANAR. EL DOMINGO VAMOS A GANAR. EL DOMINGO VAMOS A GANAR. EL DOMINGO VAMOS A GANAR. EL DOMINGO VAMOS A GANAR. EL DOMINGO VAMOS A GANAR. EL DOMINGO VAMOS A GANAR. EL DOMINGO VAMOS A GANAR. EL DOMINGO VAMOS A GANAR. EL DOMINGO VAMOS A GANAR. EL DOMINGO VAMOS A GANAR. EL DOMINGO VAMOS A GANAR. EL DOMINGO VAMOS A GANAR. EL DOMINGO VAMOS A GANAR. EL DOMINGO VAMOS A GANAR. EL DOMINGO VAMOS A GANAR. EL DOMINGO VAMOS A GANAR. EL DOMINGO VAMOS A GANAR. EL DOMINGO VAMOS A GANAR. EL DOMINGO VAMOS A GANAR. EL DOMINGO VAMOS A GANAR. EL DOMINGO VAMOS A GANAR. EL DOMINGO VAMOS A GANAR. EL DOMINGO VAMOS A GANAR. EL DOMINGO VAMOS A GANAR. EL DOMINGO VAMOS A GANAR. EL DOMINGO VAMOS A GANAR. EL DOMINGO VAMOS A GANAR. EL DOMINGO VAMOS A GANAR. EL DOMINGO VAMOS A GANAR. EL DOMINGO VAMOS A GANAR. EL DOMINGO VAMOS A GANAR. EL DOMINGO VAMOS A GANAR. EL DOMINGO VAMOS A GANAR. EL DOMINGO VAMOS A GANAR. EL DOMINGO VAMOS A GANAR. EL DOMINGO VAMOS A GANAR. EL DOMINGO VAMOS A GANAR. EL DOMINGO VAMOS A GANAR. EL DOMINGO VAMOS A GANAR. EL DOMINGO VAMOS A GANAR. EL DOMINGO VAMOS A GANAR. EL DOMINGO VAMOS A GANAR. EL DOMINGO VAMOS A GANAR. EL DOMINGO VAMOS A GANAR. EL DOMINGO VAMOS A GANAR. EL DOMINGO VAMOS A GANAR. EL DOMINGO VAMOS A GANAR. EL DOMINGO VAMOS A GANAR. EL DOMINGO VAMOS A GANAR. EL DOMINGO VAMOS A GANAR. EL DOMINGO VAMOS A GANAR. EL DOMINGO VAMOS A GANAR.\nPosteado el Lun 7 Mayo 2012 - 8:36\nPosteado el Mar 8 Mayo 2012 - 2:24\nPosteado el Mar 8 Mayo 2012 - 10:06\na ver quien se lleva la última medalla de la temporada\nPosteado el Mar 8 Mayo 2012 - 11:33\nla voy a ganar yo con un 3-0\nPosteado el Mar 8 Mayo 2012 - 11:40\nPosteado el Mar 8 Mayo 2012 - 16:46\nPosteado el Mar 8 Mayo 2012 - 17:22\nmalaga 2 gijon 1,se adelanta barral para ellos,ya sabeis siempre tenemos que sufrir,es nuestro sino,pero remontan rondon e izco.\nPosteado el Mar 8 Mayo 2012 - 17:45\nMálaga C.F. 2-0 Sporting de Gijón, con goles de Róndon y Joaquín\nPosteado el Mar 8 Mayo 2012 - 18:52\nMalaga 5 - 1 Sporting (Eliseu, Joaquin, Rondon x2 y Sergio Sanchez) y la rosaleda se cae\nFecha y hora actual: Lun 24 Feb 2020 - 18:25


Ar Redadeg - PCI Collectif\nUn nebeut kilometradoù a-raok degouezh ar Redadeg en em stroll ar rederien evit kemer perzh er c’hilometradoù diwezhañ. ©Frédérique Huet\nUr redadeg a-eiladoù ez eo ar Redadeg, un darvoud poblek ha emouestlet. Treuzkas a ra ar rederien ur vazh-test, ur gemennadenn enni, hag a vez lennet da boent an degouezh. E 2008 eo bet loc’het gant an darvoud diwar skouer ar C’horrika e Bro-Euskadi, arouez « an treuzkas ur Brezhoneg bev, birvidik, leun a startijenn, ur yezh etre ar rummadoù hag ar c’horioù-bro », eme an aozerien.\nBep gwech eo ouzhpenn 15 000 den a vez o kemer perzh er redadeg-mañ a astenn war dost da 2 000km bep eil bloaz, o redek noz-ha-deiz war un tennad mat a hent a-dreuz ar 5 departamant. « N’eus ken met en darvoud a-bouez-mañ e c’hell pep hini diskouez e skoazell evit yezh ar vro dre ma c’hell heuliañ ar Redadeg kement ha ma kar », evel m’eo displeget gant ar skipailh aozerien. Lakaet e vez e gwerzh ar c’hilometradoù a vo redet gnt an dougerien bazh-test, hag ingalet e vo ar gounidoù etre raktresoù a gas ar Brezhoneg war-raok, skolioù, mediaoù, magourioù, sinema, c’hoariva, c’hoarioù, levrioù, sport...\n« Ul lazhiad a lak war-wel trivliadennoù a-stroll, kengred, laouen ha n’heller ket disoñjal. Gant ar ger-stur eo lakaet splann spered an darvoud : Brezhoneg ha plijadur ! »\nKevredigezh « Ar Redadeg a di da di »\nAr Redadeg a di da di, BP 15 - 35310 Morzhell\nPgz : 09 61 20 26 11\n« « GOURC’HEMENNOÙ ha un MERSI BRAS da skipailh an aozerien hag an holl dud a youl-vat o deus graet ma vefe eus ar Redadeg 2016 ur gouel brav-ker e servij Breizh ! » »\n« « Hon AMZER DA ZONT !!! Bevet Breizh Unvan. » »\n« « Ag er choéj! Mé zo ker koutant é uélet er fotoieu-man.... Fin er Redadeg e oe kazimant du-man er blé-man, mes mé zou-mé é bro-Gembré ha ne hellen ket dunet - na trist oen! Fiskal é gellet guélet er fotoieu ha santein un tammig el ma vehen bet ahont genoh » »\n« « Gourc'hemennoù d'an holl ! Gourc'hemennoù d'an holl aozerien ha rederien. » »\n« « Ugent kilometr kompez-digompez hep ehanañ dindan an heol kras evit ar paotr bihan gant an niverenn« km 378 » ! Fier-ruz omp gant e daol-kaer ! Mersi bras d’ar skipailhoù, d’ar familhoù ha d’ar rederien !Un devezh kaer eo bet ! » »\nHentoù Breizh pemp departamant, war pennadoù-hent disheñvel bep taol.\nE-leizh a zarvoudoù ha gouelioù aozet a-hed an hent. D’ar Sadorn devezh degouezh ar Redadeg e vo an emgav evit an holl berzhidi da redek ar c’hilometroù diwezhañ a-gevret.\nE 2018 e vo redet 1800 km gant ar vazh-test. Ar vazh, arouez ar brezhoneg, a zo kuzhet enni ur gemennadenn hag a vo kaset a zorn da zorn a-hed 1800 km betek kêr an degouezh, e-doug an 8 devezh hag 8 nozvezh hag a vo lennet dirak an holl ur wech erru ar rederien.\nbep eil bloaz, ar bloavezhioù par, eus ar Gwener a-raok ar Yaou Bask betek ar Sadorn goude.


Afonso VI - Wikipedia\nAfonso VI, roue Portugal\nAfonso VI (Lisbon, 21 a viz Eost 1643 – Sintra, 12 a viz Gwengolo 1683), lesanvet o Vitorioso ("an trec'her"), a voe roue Portugal hag Algarves eus 1656 betek e varv, an eil roue e tiegezh Bragança. Mab e oa d'ar roue João IV ha d'e wreg Luísa de Gusmão. Goude marv e dad João IV e voe e vamm o ren ar vro evel rejantez, betek 1662 pa bignas Afonso war an tron, gant e guzulier ha kentañ ministr, Luís de Vasconcelos e Sousa, trede kont Castelo Melhor.\nDindan e ren e voe lakaet fin d'ar Brezel Assavidigezh hag anavezet e voe dizalc'hiezh Portugal gant Spagn. Emglev a reas Afonso ivez gant Rouantelezh Bro-C'hall dre e eured gant Marie Françoise Élisabeth de Savoie. Ken laosk ha ken gwan e oa ar roue ma voe iriennet a-enep dezhañ gant e vreur Pedro, Dug Beja, e 1668. Mont a reas Pedro da rejant, freuzet e voe eured Afonso VI gant Marie Françoise Élisabeth de Savoie, ha Pedro a zimezas ganti. Tremen a reas Afonso ar rest eus e vuhez koulz lavaret evel ur prizoniad, en Azorez da gentañ, hag e Sintra goude-se.\nAdtapet diwar « https://br.wikipedia.org/w/index.php?title=Afonso_VI&oldid=1835866 »\nKemmoù diwezhañ degaset d'ar bajenn-mañ d'an 10 Mae 2019, da 10:57.


(Adkaset eus France Preseren)\nUr barzh sloven eo bet France Prešeren (3 Kerzu, 1800 - 8 C'hwevrer, 1849).\nSellet e vez ouzh France Prešeren evel ouzh barzh brasañ Slovenia. Priziet-kaer eo en e vro met pelloc'h ivez rak e varzhoniezh a oa diouzh standardoù lennegezh diorroet Europa ar mare. Unan eus gwellañ romantelourien Europa eo bet.\nGanet e oa bet war ar maez e Vrba, e Slovenia. Fellout a rae d'e vamm ez afe da veleg met den a Iliz ne zeuas ket da vezañ. Prederouriezh a studias ha, goude-se, gwir e skol-veur Vienna. Tapet e zoktorelezh war ar gwir gantañ e kavas fred evel skoazeller en un embregerezh war ar gwir e Ljubljana. Morse ne zeuas da vezañ ur gwiraour war e gont avat.\nBarzhonegoù a skrive war e amzer vak. War-eeun eo awenet e varzhoneg vrudet Sonetni Venec (garlantezenn sonedennoù) gant e garantez c'hwitet evit Julija Primic (alamanekaet e "Julia Primitz") ha marv e vignon tost, ar barzh Matija Čop (Matthias Tschop). Evel gortozet e santer en ur c'halz eus e labourioù pasionoù goudrenk. Dedennus eo ar furmad bet implijet gantañ evit skrivañ Sonetni Venec : Dont a ra linenn ziwezhañ ur sonedenn da vezañ linenn gentañ an hini a zeu d'he heul. Evel-se ez a pevarzek sonedenn an dastumad da sevel ur c'harlantezennad tortiset a fromoù lourennek; n'hall ket sonedenn ebet bezañ drezi hec'h-unan. Mont a ra gwerzioù kentañ ar pevarzek sonedenn hag o lizherennoù kentañ da stummañ ar gerioù ""Primicovi Julji", "da Julija Primic". Lakaet eo bet seizhvet strofad barzhoneg Zdravljica (Yec'hed) Prešeren da gan-broadel e 1991. E meur a yezh eo bet troet e varzhonegoù. Kalz en deus bet skrivet en alamaneg ivez. Lod eus e varzhonegoù bet embannet evit ar wech kentañ war ar gazetenn a veze kinniget e sloveneg hag en alamaneg, ar pezh a ziskuilh e ijin barzhek muioc'h c'hoazh.\nMarvet eo d'an 8 a viz C'hwevrer, 1849 e Kranj e Slovenia. Graet e vez bremañ Deiz Prešeren eus an 8 C'hwevrer eno hag un devezh gouel sevenadurel broadel eo. Gwelet e vez ivez Prešeren war ar bilhedoù 1000 tolar ha war Plasenn Prešeren e Ljubljana ez eus un delwenn eus ar barzh a sell da viken war-du un izelvos eus Julija pintet uhel war voger ur savadur er penn all eus ar blasenn.\nA-wechoù e vez implijet e anv dindan ar stumm alamanek "Franz Prescheren", dreist-holl en dielloù kozh a sav d'ar mare ma oa Slovenia dindan beli Aostria.\nPreseren.net – Dafar war e vuhez, testennoù an darn vrasañ eus e varzhonegoù e sloveneg, saozneg hag alamaneg\nBarzhoneg war Wikimammenn\nAdtapet diwar « https://br.wikipedia.org/w/index.php?title=France_Prešeren&oldid=1812996 »\nKemmoù diwezhañ degaset d'ar bajenn-mañ d'an 6 Kzu 2018, da 20:06.


Yr Hob - Wikipedia\nAn hent da erruout en Yr Hob\nYr Hob pe Yr Hôb (Hope e saozneg) zo ur gêriadenn hag ur gumuniezh e biz Kembre, e Sir y Fflint. E 2011 e oa poblet gant 4 224 a dud.\nEmañ ar gêriadenn tost-kenañ d'ar vevenn gant Bro-Saoz, war ribloù ar stêr Alun. Meur a gêriadenn all zo er gumuniezh, evel Caergwrle, Abermorddu ha Cefn-y-Bedd. Er gumuniezh ivez emañ Mynydd yr Hob, er gornaoueg d'ar gêriadenn, hag ur vengleuz a oa en dorgenn-se gwechall.\nUr skol kentañ derez hag ur skol eil derez zo.\nHentoù mat zo da vont eus Yr Hob da Wrecsam, Chester hag Yr Wyddgrug, ha gant an tren e c'haller mont da Liverpool pelloc'h er biz.\nA-wechoù e reer "Castell yr Hob" eus Kastell Caergwrle, dre m'emañ etre an div gêriadenn-se.\n↑ Office for National Statistics - Key Figures for 2011 Census\nAdtapet diwar « https://br.wikipedia.org/w/index.php?title=Yr_Hob&oldid=1978327 »


Stumm eus an 20 Kzu 2006 da 23:43\n136 okted ouzhpennet , 14 vloaz zo\nStumm eus an 20 Kzu 2006 da 15:45 (kemmañ)\nStumm eus an 20 Kzu 2006 da 23:43 (kemmañ) (dizober)\n[[Image:Saint brendan german manuscript.jpg|thumb|center|200px|Sant Malo gant Sant Brendan war vor]]\nUr [[sant katolik]] hag unan eus ar [[seizh sant diazezer]] enoret e [[Breizh]] eo '''Sant Maloù''' anavezet evel ''saint Maclou'' e ranvroioù 'zo eus [[Bro-C'hall]] (''Maclovius'' e [[latin]], hervez an testennoù kozh ). An [[hengeltieg]] ''mac'h'' + ''low'' a dalvez evit ''gouestl lufrus''. Lidet e vez [[gouel]] sant Maloù d'ar [[15 Du|15 a viz Du]].▼\n▲Ur[[Maloù]] zo ur manac'h deuet da vezañ ur [[sant katolik]] hagbras, unan eus ar [[seizh sant diazezer]] enoret e [[Breizh]]. Anavezet eo '''Sant Maloù''' anavezet evel ''saint Maclou'' e ranvroioù 'zo eus [[Bro-C'hall]] (''Maclovius'' e [[latin]], hervez an testennoù kozh ). An [[hengeltieg]] ''mac'h'' + ''low'' a dalvez evit ''gouestl lufrus''. Lidet e vez [[gouel]] sant Maloù d'ar [[15 Du|15 a viz Du]].\nGanet eoe betoa Maloù e [[Bro-Gembre]] e fin ar [[VIvetVI-vet kantved]]. Eno ez eas d'ar skol da v-[[manati]] [[Llancarfan]]. Echu e studi gantañ , e chomas ar paotr yaouank er manati-se evel [[manac'h]].\nTreuziñ a reas ar mor gant kompagnuned ha douarañ a reas en enez vihan ar [[peniti]]our [[Aaron (sant)|Aaron]]. Alese ez eas da gêr [[Aled]], ma teuas da vezañ ar c'hentañ eskob anezhi . Eno en em lakaas da brezegenniñ, mes ar pezh a lavare ne blije ket d'an holl. En em dennañ e reas neuze ere Bro-[[Saintonge]]. Eno e varvas d'ar [[16 Du|16 a viz Du]] eus ar bloaz [].
\nUl lodenn eus e [[releg]]où a zeuiozeuas en-dro da Aled, sez an [[eskopti]] kaset goude pelloc'h war ribl ar mor e-lec'h m'emañ kêr [[Sant-Maloù]] hiziv.
\nAdtapet diwar « https://br.wikipedia.org/wiki/Dibar:MobileDiff/99715 »


Kelc'h keltiek Roazhon - PCI Collectif\nKeleier Kelc'h keltiek Roazhon\nKelc'h keltiek Roazhon\n« Magañ sevenadur Breizh, hiziv evit warc’hoazh »\n« Hor c’harg n’eo ket kavout a-walc’h ar pezh vez graet hiziv an deiz, frouezh an dek bloavezh diwezhañ-mañ, met gouzout ar pezh a c’heller ober hiziv evit ma talc’ho hor sevenadur en e sav ha ma chomo bev, arnevez ha rannet. »\nkadoriad Kelc’h keltiek Roazhon\n« E korolloù Breizh ez eo ur jestr sevenadurel kerkoulz ha kevredigezhel ar jestr aroueziel-se : kemer an eil egile dre an dorn, pakañ krog an eil en egile, e ster reizh ar ger, ur jestr kevredigezhel a verk penaos e vever a-gevret, un doare d’en em anavezout. » Ur sell dengarour, maget gant pevar dekvloaziad tremenet e-barzh Kelc’h ketltiek Roazhon, a zo ivez hini ar c’hadoriad evel hini skipailh ar gevredigezh.\n« A-raok da se, e-pad ar pezh a veze anvet ganimp hon “ diskouezadennoù ”, hag en ur ludresadenniñ, en em ziskouezemp d’an arvesterien en ur lakaat war wel hor boa ar gwiskamantoù kaerañ, ar c’horolloù kaerañ hag ar pennadoù sonerezh kaerañ… En deiz a hiziv e teuomp gant hor “ barda ” met en ur ober ar goulenn : “ Ha c’hwi, petra hoc’h eus da ziskouez deomp ? ”. Ur gejadenn kenlodennet ez eo bremañ a vez kaset war-raok, ma teu da vezañ aktourien hag aktourezed enni ar re o deus hor pedet. » Ha da ouzhpennañ : « Mar fell deomp o defe an dud a gejomp ganto un dudi bennak evit ar pezh a zougomp, ez eo ret d’an nebeutañ kaout an hevelep emzalc’h evit ar pezh a zougont ! »\nAnavezout evit bezañ anavezet\tLenn da heul\nUr bleustradeg war ar c’hrampouezh a c’hell dont da vezañ evel-se un digarez da eskemm war an doareoù-ober. « Hor perzh dibar eo an ed-du, hag ar pezh a zo kumun deomp eo e vez ront bepred ar c’hrampouezh. E broioù all e vez graet gant maïz, riz… Un nem, daoust ha ha n’eo ket ur grampouezhenn bouetaet ? » a zispleg ar c’hadoriad a verk evel-se ar blijadur en devez pep hini o kenlodennañ ar mil bennak a zoareoù da fardañ ur grampouezhenn.\nUr skouer all : da geñver sizhunvezhioù yezhoù Breizh, « Sizhunvezh ar brezhoneg » pe « La Smenn du Galo – Sizhunvezh ar gallaoueg », e kinnig ar c’helc’h ketliek ur prantad abadennoù dibar er skolioù : « Bodañ a reomp ur pergont bennak a gomzerien yezhoù disheñvel evit aozañ daoudaoù gant ur c’homzer brezhoneg pe gallaoueg. Mar fell deomp lakaat yezhoù Breizh da vezañ anavezet e rankomp ivez anavezout yezh an oberourien all war hon tachennad. »\nUr sizhunvezh sevenadurel evit harpañ ar c’hensevel\tLenn da heul\nKroget eo bet kement-se da vezañ anavezet e-kerzh ar bloavezhioù 2000 gant al lañs roet d’ar sizhunvezh sevenadurel, Sevenadur. « Gant un niver bras a stalioù-labour e diabarzh ar c’helc’h keltiek n’en em anaveze ket an dud ennañ hon eus divizet paouez gant hon obererezhioù e-pad ur sizhunvezh. Fellout a rae deomp reiñ an tu d’an izili da gejañ an eil gant egile, evit ma c’hellfe da skouer un akordeoñser ober ur poent bennak a vroderezh, pe ma c’hellfe ur broder seniñ un tamm akordeoñs, » a zispleg ar c’hadoriad. En degouezh-se e ped ar c’helc’h keltiek kevredigezhioù all evit kinnig doareoù liesseurt eus ar sevenadur, brezhonek ha gallaouek. Diouzh ar youl diabarzh-se da gas war-raok ar c’hensevel en obererezhioù ar c’helc’h eo bet diwanet ar sizhunvezh sevenadurel anvet Sevenadur, e penn kentañ gant ur werz kanet ha forom ar sevenadurioù e koc’hu Martenot. Bremañ ez eo ur c’henlabour gant un tregont bennak a gevredigezhioù, gwerenn-stal evit pezh a sell ouzh an eskemmoù sevenadurel maget gant sevenadur Breizh.\nAr c’hendiviz sevenadurel lakaet e-kreiz ar jeu\tLenn da heul\n« Sevenadur Breizh da zont warc’hoazh eo an hini a saver hiziv an deiz, hag ar c’hendiviz dresevenadurel zo deuet da vezañ kalon an traoù. Ret eo deomp sammañ sevenadur Breizh en obererezhioù ar c’harter en ur dalvoudekaat ar gouiziegezhioù ha skiant-prenet ar re a zo o chom er c’harter-se. Ne c’heller ket ken en em soñjal pep hini en e gorn pa vez komzet eus sevenadur Breizh, hag he deus gouezet bepred en em intrañ gant sevenadurioù all. gallout a reomp degas hor skiant-prenet sevenadurel e stern al liesseurtegezh sevenadurel. »\nUn doare-ober levezonet don gant mennozh ar PCI hag hiziv an deiz gant ar « gwirioù sevenadurel » evel ma vezont diskeriet el lezenn NOTRe. « Ret eo deomp-ni, kargidi eus ar sevenadur, bezañ mestr war ar mennozh-se evit ober anezhañ hon danvez. »\nUn aked ispisial ouzh ar yaouankizoù\tLenn da heul\nDre ar gudenn-se a-zivout ar glad sevenadurel ha dizanvezel-se e vez lakaet war wel kraf an treuzkas. « Penaos ober evit m’en em santfe Breizhiz ar vugale a vez ganet hiziv e Breizh hag evit m’en em santfent mat a-benn ugent vloaz… » Hag ar c’hadoriad da ouzhpennañ : « Peseurt benveg ez omp galvet da lakaat e pleustr evit treuzkas hor glad, da lavarout eo en anavezout, en klevout, e doare ma c’hellfe pep hini kavout e lec’h ennañ ? »\nMar domp krog da brederiañ war digoridigezh e Roazhon ul lec’h nevez evit ur sevenadur breizhek lodennet, e oamp bet krog endeo e-kreiz ar bloavezhioù 2000 da brederiañ war ar pezh zo d’ober evit ar re yaouank, pa oa bet gopret an implijadez kentañ war ar c’henurzhiañ, ha goude-se krouet ur post-labour buheziñ-hanterouriñ. Un ahel kreñv evit ar c’helc’h keltiek eo an obererezhioù kizidikaat war-du ar re yaouankañ. Buhezadurioù kaset war-raok e stalioù-laour e-maez ar skolioù ez int, graet war amzer kreisteiz pe en abardaez abaoe ur pemzek vloaz bennak. Stalioù-labour dizoleiñ kaset da benn el liseoù ha skolajoù zo ivez, pe ebarzhet er raktresoù skol. Menegomp c’hoazh an devezhioù sevenadurel aozet e stern Yaouankiz, ar stal-labour sizhuniek Kiffe ta Breizh. Menegomp ivez ar c’hamp-hañv e brezhoneg evit ar vrezhonegerien ha brezhonegerezed yaouank eus 12 da 16 vloaz, evit o c’hizidikaat war ar sevenadur gallaouek.\nArnodiñ evit magañ ar preder\tLenn da heul\nUn dremm all c’hoazh eus sevenadur Breizh, ar Fest ’n Breizh, ur fest-noz bloazhiek aozet evit studierien gant studierien. Ur c’henlabour eo, renet gant an IUT micherioù sokial, diwanet diwar ur gejadenn tost da zek vloaz ’zo. « Ur studierez yaouank an hini eo, c’hoant ganti lakaat da anavezout sevenadur Breizh, ha hi koulskoude hep en anavezout hec’h-unan, a ginnigas deomp ober he staj ganimp. He lezet hon eus d’ober pezh a gare. Gwelet hon eus bet tud yaouank n’hor bije gwelet kammed a-hend-all. » Ar raktres-se a ya war-raok bepred, gant ur perzh dibar : pep stajiad a glask unan all en e lec’h evit an abadenn da zont. Un doare all c’hoazh evit treuzkas…\nUr gwir da arnodiñ eo, a vez goulennet groñs gant ar c’hadoriad. Menegomp krouidigezh Astour, « ur gompagnunezh a arz poblek e Bro-Roazhon ». Ar c’helc’h keltiek, ezel eus ar c’hengevread Kendalc’h, a gemer perzh er c’henstrivadegoù aozet gant hemañ. An hevelep tregontad a zañserien hag a sonerien a oberata e-barzh ar gompagnunezh, en ur stumm dieupoc’h. « Gant Astour e kinnigomp ur stumm kabared ma teu an dud evel en un davarn en un aergelc’h gladel. An hevelep gwiskamantoù evel an dud pedet a zougomp hag hor gwiskamantoù hengounel zo douget gant diskouezerezed-giz, un doare eta da ziskouez e vevomp astour – à c’t’heure –, en amzer a-vremañ. »\nHa Philippe Ramel da glozañ : « En em gavet omp en ur c’hroashent. Sevenadur Breizh hiziv an deiz n’eo ket hepken evit an dud o deus ur “ c’h ” en o anv familh… Sevenadur Breizh hiziv eo hoc’h hini, hon hini, an hini a savomp a-gevret ! ».\nBloavezhioù 1930 : krouidigezh Kelc’h keltiek Roazhon (statudoù disklêriet e 1935)\nBloavezhioù 1960 : krouidigezh lazioù-koroll Breizh war oberennoù sonerezh Pierre-Yves Moign (1927-2003)\nKreiz ar bloavezhioù 1970 : diazezidigezh e La Harpe e karter Kêryann.\n1992 : degemeridigezh ar gwiskamant awenet gant giz Bro-Roazhon. O vezañ m’eo Kelc’h keltiek Roazhon ul lec’h emvodañ evit Breizhizeliz, pep ezel a zouge gwiskamant e vroig orin, ar « gwiskamant liesseurt ». Diwar-vremañ, anavezet evel ur gwirvoud eus Bro-roazhon, e vez pedet ar c’helc’h keltiek en dastumadegoù bras.\n1992 : kentañ kelennerien gopret evit ar sonerezh.\nBloavezhioù 2000 : krouidigezh Sevenadur, sizhunvezh sevenadurel breizhat.\n2005 : krouidigezh ur post-labour kenurzhiañ, prantad prederiañ a-bouez, gant skoazell kêr Roazhon.\n2010 : Rannvro Breizh o reiñ sikour d’an obererezhioù hanterouriezh er skolioù evit skignañ danvez Breizh. Savidigezh ur post-labour buheziñ-hanterouriñ.\n2012 : savidigezh ar gompagnunezh « Astour ».\nDiazezer : Eugène Régnier.\nKadoriad : Philippe Ramel.\nSkipailh : 15 goprad (kevatal da 5 post leunamzer).\nTud a youl vat : ur c’hant bennak.\nKêr Roazhon, Rannvro Breizh.\nPartenaires : Dastum, kevredigezhioù o labourat evit sevenadur Breizh (Bagad Roazhon, Bertègn Gallèz…), kevelerien ofisiel lec’hel (TNB, OSB, Mirdi Breizh, Mirdi an Arzoù Kaer…), kevredigezhioù karter, festival Breizh, skolioù, kêr Roazhon.\nSinet en deus bet ar C’helc’h keltiek karta ar gallaoueg, dam Yan, dam Vèr.\nKelc’h keltiek Roazhon\nBali Charles Tillon\nPgz : 02 99 54 36 45\n60 eurvezh bep sizhun evit un tregont bennak a stalioù-labour\nUn ugent bennak a sonourien degemeret evit embreger hag evit prientiñ abadennoù\nUr pemzek bennak a raktresoù skol, ur pemzek bennak a bleustradegoù el liseoù ha skolajoù, ur pemzek bennak a stalioù-labour e-maez ar skolioù\nEn nevezamzer : Fest ’n Breizh, dizoloiñ sevenadur Breizh ha fest-noz evit ar studierien aozet gant studierien IUT micherioù sokial.\nEn nevezamzer : sizhunvezh ar yezhoù er skolioù.\nSizhun diwezhañ vakañsoù miz C’hwrevrer : Sevenadur, kejadegoù en-dro da sevenadur Breizh e Bro-Roazhon.\nVakañsoù an Hollsent : Yaouankiz, devezhioù sevenadurel evit ar vugale etre 6 ha 14 vloaz.\nVakañsoù hañv : Roazhon séjour, kamp-hañv evit ar grennarded 11-15 vloaz, dizoloiñ danvez Breizh e brezhoneg.


Pet gùéh é teliér covessat ha communiein - Wikimammenn\nPet gùéh é teliér covessat ha communiein\n1831 (p. 62-64)\n◄ Ag er yun ha vigil Pet gùéh é teliér covessat ha communiein Ne fal quet doug armage ►\nPet guéh é telier covessat ha communiein.\nER verdér ha hoéreset e govesseï hac e gommuniou (d’er bihannan) tair gùèh ér blai, de Nendelêc, de Basq, ha d’er Pantecoust. Mæs quênt ou gobér int ou dou soign a obér ou feah hac amitié guet ou nessan, ha de restituein mar ou dès groeit gueu doh t’ou.\nGùélet e ramb dré er chapistr-men ne dostér liès d’er Sacremanteu é gré sant Françæs, pé a balamort d’er bihan a zevotion en doai en dut ag en amzér-zé, pé rac ma ou doai hilleih mui a respet eit omb doh er Sacremanteu, mystérieu quer bras ha quen terribl, ha rac-cé mui a eah a ou disinourein ; pé rac ma hoènt santelloh ha sonnoh eit omb, ha rac-cé n’ou doai quet d’obér quel liès èl omb de dostat d’er Sacremanteu, eit clasq ér vamenneu crihue a græce Doué, un abondance a secourieu, eit reparein en innoçance collet, e gonserveint int guet mui a fidélité.\nNe fal quet neoah ma credou er verdér n’en dé quet permettet dehai tostat d’en neu Sacremant-cé meit d’en déïeu merchet ér chapistr-men ; int e éellou tostat dehai quel liès gùéh ma permettou en Directour pé Hovezour dehai. Custum er gongrégation a Baris é communiein peb sul ha gouil, eit goulen guet Doué é græce hac é viséricord eit en Ilis, er Ranteleah, ou Bugulion spirituel, ou famil, hac eit er verder ha hoéreset ag en Urh.\nAdtapet diwar « https://br.wikisource.org/w/index.php?title=Pet_gùéh_é_teliér_covessat_ha_communiein&oldid=80797 »\nKemmoù diwezhañ degaset d'ar bajenn-mañ d'an 19 Kzu 2015, da 17:07.


Diforc'hioù etre adstummoù "Skanner" - Wikipedia\nDiforc'hioù etre adstummoù "Skanner"\nStumm eus an 27 Du 2006 da 20:37\n120 okted ouzhpennet , 14 vloaz zo\nStumm eus an 21 Du 2006 da 17:05 (kemmañ)\nStumm eus an 27 Du 2006 da 20:37 (kemmañ) (dizober)\n[[Skeudenn:C'hwilerver.jpg|right|thumb|Ur c'hwilerver kompez SCSI]]\nAr '''c'hwilerver''', pe '''luc'hlenner''', pe '''niverelaer''', a zo un [[trobarzhell stlennegel|drobarzhell]] enankañ pe, evit komz resisoc'h, un drobarzhell c'horren ("acquisition") eo hag a gavaraezvez implijet da niverelaat an [[teul|teulioù]] elezeda lavaret eo da zezrannañ (pe dielfennañ) un teul d'e dreuzfeurmiñ e skeudenn baper (roadennoù niverel). Evit ardivinkoù 'zo e vez kevanaetkenstaget ar c'hwilerver enne evel el [[luc'heilerez|luc'heilerezioù]] niverel da skouer. Kennasket e vez ur c'hwilerver dizalc'h ouzh un [[urzhiataer]] peurliesañ.\nTri rizh c'hwilerver a vez arveret :\n* '''Ar c'hwilerver dre zorn''' : bihan o ment. Rankout a reer dilerc'hiañ ar c'hwilerver dre zorn ren war an teul d'e zezrannañ dre dachadoù kenheuilh.\n* '''Ar c'hwilerver dre dremen''' : dirak ur werennig e vez an teul o tremen d'e zezrannañ. An doare-se 'ni eo e vez arveret gant ar [[pelleiler|pelleilerioù]] pe ul lodenn eus al [[luc'heilerez|luc'heilerezioù]] niverel pa vez arveretimplijet ur c'harger-teulioù gante.\n==Arc'hwel (mont en dro) ar c'hwilerver==\nPennaenn ar c'hwilerver a c'heller taolenniñ evel-hen :\n* Digenaozet e vez pep piksel hervez an tri liv diazez (ruz, gwer ha glaz),\n* Pep parzh liv a vez muzuliet hag derc'hennet (roet da intent) gant ur werzhad. Enboneget e vez ar werzhad-se gant un [[eizhbit]] elezeda lavaret eo e vez gavaelet pep werzhad etre 0 ha 255. ([[Enbonegañ daouredel]]).\nDa zezrannañzielfennañ un teul en deus pep cluc'hwilerverhlenner ennañ ul '''lamp halogen''' kefloc'het gant ur [[keflusker|c'heflusker]] skar ouzh skar hag a lenn an teul linenn ha linenn. Al lamp-se a zo delec'hiet dindan ur werenn dreuzwelus e vez lakaet an teul warni, an tu da zezrannañ outi.\nGant un trevnad melezourioù e vez degaset neuze gouloù al lamp betek enankerioù. Amdroet e vez ar gouloù gante e arhentoù tredan. Ar re-se a vez amdroet war-lerch e roadennoù niverel e c'hello un amred elektronek niverel keweriañ anezhe hag o c'has d'un urzhiataer, da skouer.\nArveretImplijet e vez un '''amdroer kemblac'hel/niverel''' d'amdreiñ an arhentoù tredan da roadennoù niverel.\nDaou rizh enankerioù e vez kavet er c'hwilerverioù :\n> An enankerioù '''[[CMOS]]''' : lavaret e vez neuze teknologiezh CIS ("Contact Image Sensor"). Arveret e vez gant an trevnad-se un oged [[LED]] (ur vamm LED) da sklerijennañ an teul. Berr tre e rank bezañ an hed etre an enanker hag an teul.\n> An enankerioù '''CCD''' (Charge-Coupled Devices) : gant ar c'hwilerverioù a implij an enankerioù-se e vez arveret lampoù yen evel reoù [[neon]]. Peurliesañ e vez gwelloc'h perzhded ar skeudenn dezrannet gante.\n==Arouezadurioù ar c'hwilerver==\n* An '''[[diarunusted]]''' e vez despizet gantañ pizhder an dezrannañ. Dewerzhet e vez e poentoù dre [[meutad]] (PDM) pe e DPI (Dots Per Inch). Peurliesañ e vez kavet diarunusterioù tro-dro da 1200 x 2400 pdm (dpi). Amzalc'het e vez an diarunusted a-zremm ouzh niver ha perzhded an [[enanker|enankerioù]] ha diarunusted a-zerc'h ouzh resister ar c'heflusker tredan erbunañkefloc'hañ.\n* '''Mentrezh an teul''' : hervez o ment eo gouest ar c'hwilerverioù da zezrannañ teulioù a ventrezh A4 (21 x 29,7 sm) pe A3 (29,7 x 42 sm).\n> [[porzh Firewire|Firewire]] : an hini gwellañ eo evit un drobarzhell a-seurt gant houmañ abalamour da gas treankañ ar porzh-se.\n> [[porzh SCSI|SCSI]] : arveret implijet-tre e oa ar porzh SCSI da gennaskañ ar c'hwilerverioù er [[bloavezhioù 90]]. Dont a ra da vezañ diamzeret bremañ (2006) hag erlerc'hiet gant ar porzh Firewire pe USB 2.0.\n> [[porzh a-stur]] : diamzeret bremañ dre-benn d'e c'horregezh.\nAdtapet diwar « https://br.wikipedia.org/wiki/Dibar:MobileDiff/90837 »


Pajenn:Milin - Gwechall-goz e oa.djvu/13 - Wikimammenn\nPajenn:Milin - Gwechall-goz e oa.djvu/13\nMAP ROUE AN HIBERNI\nGwechall-goz e oa eun tad hag eur vamm ; a ouenn uhel e oant hag an eil a varvas goude egile, en eur lezel war an douar eur map hag eur verc’h. Herri hag Henori a read eus an daou-man. An tad a varvas da ziveza. Pa welas n’en doa mui da zale dre ama, e c’halvas e vugale d’e gaout. Dont a reont o daou, hag o zad a lavar d’ezo :\n— Klevit, bugale, a-barz nemeur e vezoc’h hoc’h-unan war an douar, rak mont a ran diganeoc’h ; a-raok mervel avad, e c’houlennan ouzoc’h ma en em garfoc’h ho taou e-pad ho puhez, ha ma chomfoc’h atao an eil gant egile.\nAr map neuze a lavar d’e dad e kar re e c’hoar evit lezel birviken anezi he-unan :\n— Arabad eo ho pe aon rak an dra-ze, va zad ; chom a rin gant va c’hoar atao ; ne vezo ket diês d’iu ober ar pez a c’houlennit.\nAdtapet diwar « https://br.wikisource.org/w/index.php?title=Pajenn:Milin_-_Gwechall-goz_e_oa.djvu/13&oldid=93826 »\nKemmoù diwezhañ degaset d'ar bajenn-mañ d'an 16 Her 2016, da 14:07.


Journal de Renaud Camus, vendredi 1er octobre 2021\ncréée le vendredi 1er octobre 2021, 12 h 22\nmodifiée le dimanche 3 octobre 2021, 11 h 58Plieux, vendredi 1er octobre 2021, dix heures du matin. Depuis le temps que je m’intéresse à l’“immobilier de prestige”, ou “de charme”, comme on dit ~~~~~~~~~~~~~, ~~~ ~~~~ ~~~ ~~~~~~~ ~~~~ “~~~~~~~~ ~~~~~~~~~~~~~” ~~~ Belles Demeures ~~~ ~~~ Figaro, sans oublier “Logic-Immo”, ~~~ ~~~~~ ~~~~~~~ ~~~ ~~~~~~~~~ ~~~~ ~~~~~~~~, ~~~~~~~~ ~~~ ~~~~~~~~~ ~~~~ ~~~~~~~~ ~~~~~ ~~~ ~~~~~~ ~~~~~~ ~~~ ~~~~~~~~~~ ~~ ~~’~~~~~~~~~~ ~~~~~ ~~~ ~~~~-~~~~~~ ~~~ ~~~~, ~~~~~ ~~~~ certaine mesure, me ~~~~~ ~~~~~~~~ ~~~~~~~~ ~~~~~~~~~~, ~~~~~~-~~~~~~, ~~~ ~~~~ ~~~~~~~~ ~~~ ~~~~~~~. ~~~ ~~~~~~~ ~~~~, ~~~~ ~~~~~~~~~ ~~~~ ~~~~ ~~~~~~~~~ ~~~ ~~~~~~~~~~, ~~~~~~~~~~~~ ~~ ~~~~~~~~~~ ~~~~~~~~~. ~~~ ~~ ~~~~~~~ une fascinante étude ~~~~~~~~~~~~~ ~~~ ~~~~~~~~~~~ ~~ ~~~~~~ ~~~~ ~~’~~~~~~~~~~ ~~~~ ~~~~~~~~~, ~~~~ ~~~~~~~ ~~~, ~~~~~ ~~~~~~~ ~~~~~-~~~~~, ~~~~ ~~~~~~~~~~~~~~ ~~~~~~~~. ~~~~~ ~~~~~~~~~~~~~ ~~~ ~~~~~ ~~~~~~ ~~~ ~~~~~~ ~~~~~~~~~~~~~, ~~~ passage de témoin ~~’~~~~ ~~~~~~~ ~~ ~~~~ ~~~~~~, ~~~ ~~~ ~~~~~~~~~~~~ ~~ ~~~~ ~~~~~ ~~~~~~~, ~~~~~~ ~~~ ~~~ “~~~~~~~ ~~~~~~~~~” (~~~ ~~~~~~~~~ ~~~~ ~~~~~~~~~~ ~~~ ~~~~~~~~~~~ ~~~’~~~ ~~~~~~~ ~~~~~~~ ~~~ syntagme), du moins ~~~ ~~’~~~~~~~-~~~~~~~~~~~~ ~~~~~~~~~~~~~~~, ~~~~ ~~’~~~~ ~~~~~ ~~~~~ “~~~~~~~~~” (~~~ ~~~~~ ~~~~ ~~~~~~~~~~~~ ~~~~ ~~~~~ remplacés).\nJ’ai ~~’~~~~~~~~~~~ ~~~~ ~~~ ~~~~~~ ~~~~~~~~~~ ~~~~ ~~~~~~~ ~~ ~~~~~~~ ~~’~~~~~~~~~~~~ ~~~ ~~~~~~~~~ d’hôtes et autres ~~~~~~ ~~~~~~~. ~~~~ ~~~~~~ ~~~~~~~ ~~~~ ~~~~~~~~~ ~~~~~~ ~~~~ ~~~~~~. ~~~~~~~~~~ ~~~~~ ~~~~ ~~~~~~~ ~~~~~~~~~~~~~~, ~~~ ~~~~~ ~~~~, ~~~~~~~~~~ ~~~~ ~~~~~~~~~~ ~~~ “~~~~~” ~~ ~~~~~~~~ ~~~ ~~~~~~~ fonctions. En une ~~~~~~~~~~~ ~~~ ~~~~~, ~~~~~ ~~~~ ~~~~~~~~~ ~~~ ~~~~~~~ ~~~~~~~~~ ~~~ ~~~~~~~ ~~~~ ~~~~ ~~~~ ~~~ ~~~~~~~~, ~~~ ~~~~~~ ~~~~ ~~~~~~~~~~~ ~~~~ ~~~~~~~~, ~~~~~~ ~~~~~~~~~~~, ~~~ ~~~~~~ ~~~~~~~~~~, professionnelle. Le moins ~~~’~~~ ~~~~~~~ ~~~~~ ~~~~ ~~~~ ~~~~ ~~~~~~~~~ ~~’~~ ~~~~ ~~~~ ~~~~~~. ~~’~~~~ ~~~~~ ~~~ ~~~~~~~~~~~~ ~~~~~~~~~. ~~~ ~~~~~~~~~ ~~~~~~~~~~~ ~~~~~~~~ ~~~ ~~’~~~~~~~~~~ ~~~~~~ ~~~~ ~~~~~~ ~~~~ ~~’~~~ coutume d’appeler la lobotomisation : ~~~~ ~~~~~ ~~ ~~~ ~~~~~~, ~~~~ ~~~~~~~~~~~~~~~~ ~~~ ~~~~~, ~~~~ ~~~~~~~~~~~ ~~~~~~~~~~~~~ ~~~ ~~~, ~~, ~~~ ~~~ ~~~ ~~~ ~~~~~, ~~~ ~~~ ~~~~~-~~~~~, ~~~~~ ~~~~~~~~~~~~~ des parois (intérieures ~~~ ~~~~~~~~~~~~), ~~~~~~~~~~~~~ ~~~~ ~~~~~, ~~~~~~~~~~~~~ ~~~~ ~~~~~~~~~~~, ~~~~~~~~~~~~~~~~~~~ ~~~ ~~~~~~~~~, ~~~~~~~~~~~~~~ ~~~ ~~~~~~, ~~~~. ~~’~~~ ~~~~~~~ ~~~~-~~~~~ ~~~~~~~~~-~~~~ ~~~ ~~~~ ~~~~~~~, ~~~~~ ~~~~ ~~~~~~~ ~~~~~~~~~~ ~~~~ que je partais ~~~ ~~~~~, ~~~ ~~~~~~~~ ~~~~ ~~~~ ~~~~~~~~~ ~~~~~. ~~~ ~~~~~~ ~~’~~~-~~~ ~~~~ ~~~~~~~~~ ~~~ ~~~~, ~~~ ~~~ piscine.\nLes ~~~~~~~~~, ~~~~~ ~~~ ~~~~~~~~ ~~~~ ~~~~~~~~, ~~~~~ ~~~~~~~~~~~~~ ~~~ qui a le ~~~~~ ~~~~ ~~~ ~~~~~~~, ~~ ~~~ ~~~~~~~ ~~~ ~~ ~~’~~~~~~~~~~~~~ ~~~~ ~~~~~~~~~ ~~~~~~~~. ~~~~~~~~ ~~~~ ~~~~~ ~~~ ~~~~~ ~~~ ~~~~~~, ~~~ ~~~~~~~~~ ~~~ ~~~~~ ~~ ~~~ ~~~~ de potentiels clients ~~~ ~~~~~~ ~~~~~~~~~ ~~’~~~~~~ ~~~~~~~ ~~~~~ ~~~’~~~ ~~ ~~~ ~~ ~~~~ ~~ ~~~~~ ~~~~ ~~~ ~~~~~ ~~~~, ~~~’~~~~ ~~’~~~~ ~~~~~ ~~~~~~~~ ~~~~~~ ~~~ ~~~~~ ~~~ ~~~ ~~~~~~~ principale, qu’on ne ~~~~~ ~~~~~ ~~~~~~~~~~~ ~~~~~ ~~~~~. ~~’~~~~~~ ~~~~ ~~~~~~~~ ~~~~ ~~~ ~~~~~~~ ~~~~~ ~~~~~ ~~~~ ~~~~~~~ ~~~~~~~~~~~~~, ~~~~~~ ~~~~~~ ~~~~~~ ~~~~~ ~~~~~~~~’~~~~ ~~~~~~~~~~~~ ~~ ~~~~~, « ~~ ~~~~~~~ kilomètres au nord ~~~ ~~~~~~-~~~~~ (?), ~~~ ~~~~~ ~~~~~ ~~~~~~~~~~~, ~~~ ~~~ ~~~~~~ ~~~~ ~~~~~~~-~~~~~~~~~~, ~~~~~~~~ ~~~~~ ~~’~~~~ ~~~~~~~~~~, ~~~~~~~~~~~~~ ». ~~~~~~ ~~~~ ~~~~~~, ~~~~~ ~~~ ~~~~~ ~~~~~~~~ ~~~~~~~~~ ~~~ l’Aveyron, la piscine ~~~~ ~~~ ~~~~~ ~~~ ~~~~~~~, ~~~~~~~~~~~ ~~~~~ ~~’~~~~ ~~~ ~~~~~~~~~~ ~~~~~~~~, ~~~ ~~~ ~~~~~~~~ ~~~~~ ~~’~~~~~~~ ~~~~~ ~~’~~~~~~~~~~~ ~~~~~~~~~ ~~~’~~~~~ ~~~~ ~~~ ~~~~~~ ~~~~~~~~~~~~~~~~~ ~~~~~~, ~~~~~~~~~~ ~~~~ longs côtés arrondis, ~~~~~ ~~~~~~~~~~~~~ ~~~ “1970”.\nQuant ~~~~ ~~~~~~~~~~~, ~~~ ~~~~ ~~~~~~ ~~~~~~~~~~~~~~~~ ~~~ ~~~~~~~~~, ~~~~~~~~~, ~~~ ~~~~~ ~~~~ ~~~~~. ~~’~~~~~~~~ ~~~ ~~~~~ ~~~~~~~~ ~~~~~ ~~~~ ~~~~~ ~~~~ ~~~~~… ~~~~ pour… (je ne ~~~~~~~ ~~~~ : bonne continuation, ~~~~ ~~~~~~~ ~~~ ~~~~~~~~ ~~~~~~~~, ~~~~ ~~~~~~~~~~, ~~~~ ~~~~~~~~ ~~~~~~, ~~~~ ~~~~~~~~~-~~~~~~~~, ~~~~ ~~~~~~~ ~~~ ~~~~~~~ ~~~~~~~~~~~~ ?). ~~-~~-~~~ ~~~~~ ~~’~~~~~~~~~~ ~~~ bar dans le ~~~~~~ ~~’~~~ ~~~~~~~~ ? ~~~ ~~’~~ ~~~~~, ~~~ ~~~~ ~~~~~~~~~~~~~~~ ~~~~~ ~~~~ ~~~~~~~, ~~~ ~~~ ~~~~~~~ ~~ ~~~ ~~~~~~~~ ~~~~~~~~~~ (~~~~~ à ~~~ rigueur).\nvoir l’entrée du vendredi 1er octobre 2021 et ses 5 images dans Le Jour ni l’Heure


Pajenn:Heuriou brezonnec ha latin.djvu/461 - Wikimammenn\nPajenn:Heuriou brezonnec ha latin.djvu/461\nAdoration da galon Jesus.\nUn Act a gonsecration pe a ofranç da galon Jesus, composet gant an tad de la Colombière, eus a gompagnunez Jesus, hac a allet da lavaret peb guener quenta eus ar mis goude ar communion ha pa na gommuniet quet ive, ispicial mar bet en breuriez calon Jesus, pe veus a hini e vez grêt ar gouel d’ar guener varlerc’h eizvet ar Sacramant. Ar vreuriez-ma ive am eus expliguet en ul levric brezonec imprimet evit an devotion d’ar galon sacr a Jesus .\nO Calon sacr eus va Jesus, pehini ne baoues o tevi gant ar garantez evit an dud, peguement bennac na guifit en bo c’halonou remet ienien, nemet ancounec’h ha neglijanç evidoc’h ; c’houi a gar, ha ne d’oc’h quet caret; ne anavezer quet so-quen ho carantez, abalamour na brijet quet receo an donæsonou, pe gant re e fell deoc’h he zisquez. Evit reparation eus a guement a outrajou hac a ingrateriou en hoc’h andret, ô calon agreabl ha carantezus eus va Salver, hac evit miret, en quement ha ma ema em gallout, na gouezen en ur seurt maler, ec’h offran deoc’h va c’halon gant quement mouvamant a sorti anezi ; en em rei a ran deoc’h antieramant, hac a vrema e protestan sinceramant, a soinch d’in, penaus e tesiran en em ancounec’hat va-unan ha quement a ell caout raport gueneen, evit lamet ar pez a all miret ouzin an antre ebarz er galon divin se, pehini boc’h eus ar vadelez da zigueri d’in, hac en pehini e fel d’in antren evit beva ha mervel gant ho servijerien fidela. Dre ar garantez vras am eus ouzoc’h, va Salver, pe a zesiran da gaout da viana, ec’h offran d’ho calon adorabl quement ma’zoun dre ho craç ha quement vad a rin dre ho moyen epad va buez, na quement-se-oll, non-pas hepquen evit enori ho calon sacr, va Jesus, mæs c’hoaz ho suplian da accepti an offranç-se a ran deoc’h hep reserva-\n↑ Instruccionou praticou ha pedennou evit an devocion dar galon sacr a Jesus, moullet d'ar wech gentañ e 1715, diouz aotre an escop ; admoullet e 1752 ha war-dro 1785.\nAdtapet diwar « https://br.wikisource.org/w/index.php?title=Pajenn:Heuriou_brezonnec_ha_latin.djvu/461&oldid=98952 »\nKemmoù diwezhañ degaset d'ar bajenn-mañ d'an 6 C'hwe 2017, da 20:36.


Pajenn:Marigo - Buez ar Saent.djvu/147 - Wikimammenn\nPajenn:Marigo - Buez ar Saent.djvu/147\ncont nemet countanti e gourmandis ha seul-vuy a roont d’ho c’horf, seul-vuy e c’houlen diouto. Evit trec’hi an accutumanç maleürus-se, e tleont consideri alies penaus ar c’horf-se ne d’eo nemet corruption ha breinadurez, ha penaus e vezo rentet e poultr hac e ludu, pa songent neubeuta. Mar d’int fidel da songeal a barfetet er virionez-mâ, a dra sur e teuint, gant graç Doue, da drec’hi ar goall accustumanç-ze.\nAn uguentvet devez a viz Fevrer.\nSANT EUCHER, ESCOP.\nAr Sant-ma a oa guinidic eus ar Guær a Orlean. E vam devot ha vertuzus en instruas ervad a vianic, hac e devoe souden ur gonsolation vras oc’h e velet sourcius hac acquetus da bidi Doue. Ar brassa pligeadur a aller da ober dezàn, oa e gaç, d’an ilis hac ar respet, ar vodesti, an devotion a zisqueze er plaç-santel d’an oad a c’huec’h pe seiz vloaz, a ree admiration an oll.\nO lenn comsou an Abostol Sant Paul, dre bere e lavar deomp penaus e tremen ar bed evel ur squeud, en em santas touichet hac inspiret da guitât peb-tra evit en em renta Religius. Antren a eureu e Abaty Jumiege, e pelec’h e cunduas ur vuez quer mortitifiet na quer santel, ma servichas da vellezour ha da squêr d’ar fervanta Religiuset.\nGoude maro an escop a Orlean an oll habitantet er choasas evit o Escop ; mæs evel ma aznayente humilite vras, ha m’o devoa aoun na zeuze da reus ar garg, e pedsont Charles-Martel, pehini a goumande neuse var ar Rouantelez, d’o souten dre e autorite. Ar Prinç-se a roas dezo unan eus e Oficerien vrassa evit mont gant-o eus e berz da guemeret ar Sant en e Gouent, ha d’e gundui da Orlean.\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/147&oldid=134244 »


Pajenn:Ar Prat Rimadellou brezonek, 1911.djvu/40 - Wikimammenn\nPajenn:Ar Prat Rimadellou brezonek, 1911.djvu/40\nEun taol avel krenv evel eur gorventen a rogas ar c’houm moul, ha dre an toull great er goabren e teuas eus bann loar, peadra da ziskouez da Laouig kement a jomę eus abati brudet Log-Maze.\nAr spont a grogas er mesiad.\nLakaat a eure adarre sin ar groaz en e gerc’hen hag e taolas eur zell pisoc’h war al leac’h.\nN’oa eno nemet mogeriou kouezet, , duet gant an avel-vor, berniou mein goloet a zrez hag a linard, prenestrou uhel hep o gwereier livet kaër gwechall, patromou sent dibennet ha stlejet n’eus fors penaos ama hag a-hont, en eur ger, peadra da vantri.\nAr c’haouenned a c’hournije eus eur c’horn d’egile, evel droug enno abalamour m’oant dihunet e kreiz o c’housk gant trouz bouteier.\nHag ar c’hloc’h a yoa atao e bole.\nDroug-livet oll, e vleo e pign war e benn evel nadoziou da ober stamm, ar paour kez Laouig en doe eur zonj vat.\nSetu hen o kemeret e delen, hag o lakaat ar c’herdin da zon evit kas kuit ar spont a lakae eur c’houezen zrus da bizenna war e dall.\nKregi a ra gant poziou kenta ar Magnificat :\n« Va ene a gan meuleudi da Zoue,\n» Dre m’en deus taolet e zellou war he zervicherez dister »\nSkoet e galon gant an traou burzudus a gane, Laouig a deuas nebeut-a-nebeut da hardisaat, ha neuze e vouez kavet ganti he holl nerz a gasas betek penn kantik kaër ar Werc’hez.\nHag ar peoc’h, ar zioulded a blafas a-nevez war ar mogeriou du.\nAr c’haouenned, al lapoused-noz a daveo ; an askelled-kroc’hen a jome difinv a ispilh evel hedou gwenan oc’h pennou uhella ar pilierou.\nAn avel neuze a zigase betek ennan notennou dudius kleier Nedeleg o son e Log-Krist ginivelez ar Mabig Jezuz.\nLaouig a deuas sonj d’ezan eus Marc’harid ha Barbaig, a yoa o pedi devot en iliz, kredabl, hag eus Marianna, o neza a spered e kichen an tan, keit ha ma taole evez war ar pod-houarn.\nSetu hanter-noz o skei.\nLaouig a skrijas ; klevet a reas eun trouz dister. Hag e welas kerkent eur manac’h gwisket gwenn, gant eur skapular du war e zae, ar c’hap displeget war e benn. Eur baro gwenn arc’hantet a ziskenne stank war e beultrin ; e zaoulagad a yoa meurbet sklear dindan e valvennou touffek ; eun ear ankeniet kenan a yoa war e\nAdtapet diwar « https://br.wikisource.org/w/index.php?title=Pajenn:Ar_Prat_Rimadellou_brezonek,_1911.djvu/40&oldid=160915 »\nKemmoù diwezhañ degaset d'ar bajenn-mañ d'an 1 Mae 2020, da 10:37.


María Luisa de Orleans - Wikipedia\n(Adkaset eus Marie Louise d'Orléans (1662-1689))\nUr pennad Marie Louise d'Orléans zo ivez.\nMarie Louise d'Orléans (hervez hec'h anv gallek), pe María Luisa de Orleans (hervez hec'h anv spagnolek) , ganet d'ar 27 a viz Meurzh 1662 e Pariz, ha marvet d'an 12 a viz C'hwevrer 1689 e Madrid, a oa ur briñsez c'hall a zimezas da Carlos II, roue Spagn.\nMarie Louise d'Orléans, priñsez c'hall, a-raok hec'h eured,\npoltredet gant ul livour dizanv, Versailhez, Mirdi ar c'hastell.\nMaría Luisa de Orleans, rouanez Spagn.\nMerc'h e oa da Fulup Iañ Orleañs, dug Orleañs, breur yaouañ ar roue gall Loeiz XIV, ha d'ar briñsez saoz Henriette d'Angleterre, merc'h d'ar roue saoz Charlez Iañ Bro-Saoz. Bevañ a rae e lez ar roue gall. Mervel a eure he mamm pa oa 8 vloaz.\nSpontet e voe pa glevas e ranke dimeziñ da zanvez roue Spagn abalamour ma veze brudet lez Spagn da gaout reolennoù kalet da vevañ, ha pediñ hag azpediñ a reas hec'h eontr Loeiz XIV da chom hep he c'has di, en aner evel-just. Brudet e oa he c'hoantiz, met goude hec'h eured e krogas da devaat ken ha ken gant ar boan-spered. N'eo ket gant he fried, un inosant anezhañ, e vije bet frealzet. N'he doe bugel ebet.\nMervel a eure da 27 vloaz. Lavaret e voe e oa bet kontammet gant he mamm-gaer, Maria Anna Aostria (1634-1696), abalamour ma oa divugel.\nAddimeziñ a reas he fried, met bugel ebet n'en doe.\nAdtapet diwar « https://br.wikipedia.org/w/index.php?title=María_Luisa_de_Orleans&oldid=1781849 »\nKemm diwezhañ d'an 20 Gen 2018 da 16:20\nKemmoù diwezhañ degaset d'ar bajenn-mañ d'an 20 Gen 2018, da 16:20.


siwazh - Wikeriadur\nSavet diwar ar gerioù si ha gwazh.\nDeveret eus ar ger krennvrezhonek sygoaz.\nDa geñveriañ gant ar gerioù ysywaeth en kembraeg, syweth en kerneveureg\nsiwazh ! /ˈsiwː.as/\n-Dimezet oc'h? -N'on ket, siwazh! — (Fañch an Uhel, Kontadennoù ar Bobl/3, Al Liamm, 1988, p. 31.)\nsiwazh da unan bennak\nSiwazh deoc’h ! KAB 1/52\nSiwazh din ! KAB 3/85\nHag a deûz-han lac'het, siouas d'ehi he-hunan,\nHag a deùz-han lac'het hep kaout ar vadeziant. — (Fañch an Uhel, Gwerziou Breiz-Izel 2, An Oriant, 1874, p. 8.)\nHag an tammig kresk a dleen da gaout war va faeamant a benn ar bloaz nevez a zo chommet a-drenv, siouaz d'am yalc'h louedet ! — (Ivon Krog, Klenved ar Medalennou, Ti-moulerez Sant-Gwilherm, Sant-Brieg, 1909, p. 17.)\nHizio, siouaz d'ar Pont ! Kaperien ha Kapenned a zired nebeutoc'h d'ar marc'hajou, rak ar skolaj koz a zo serret... — (Ivon Krog, Eur Zac'had Marvailhou, Buhez Breiz, Kemper, 1924, p. 158.)\ngalleg : hélas (fr) , malheureusement (fr) (pour)\nkembraeg : ysywaeth (cy)\nAdtapet diwar « https://br.wiktionary.org/w/index.php?title=siwazh&oldid=265374 »\nKemmoù diwezhañ degaset d'ar bajenn-mañ d'an 27 Meu 2018, da 11:56.


Maria Anna von der Pfalz-Neuburg - Wikipedia\nMaria Anna poltredet gant Luca Giordano, 1695, Museo del Prado\nMaria Anna poltredet gant Robert Gabriel Gence. Baiona, Mirdi Bask.\nUr pennad Maria Anna von der Pfalz zo ivez.\nMaria Anna von der Pfalz-Neuburg (1667-1740) a oa ur briñsez alaman hag eil pried Carlos II, roue Spagn .\nDaouzekvet bugel an Dilenner Philipp Wilhelm von der Pfalz e oa. He mamm e oa Elisabeth Amalie von Hessen-Darmstadt. Savet e voe gant he c'hoarezed e kastell Neuburg en Alamagn. Koant e oa, hogen rok ivez.\nEn 1689, pa varvas pried kentañ ar roue Carlos II, Marie Louise d'Orléans, e rankas e vinistred hastañ kavout ur wreg nevez dezhañ. Dibabet e voe Maria Anna von der Pfalz-Neuburg e-touez meur a hini all dre an abeg ma oa frouezhus maouezed he ziegezh: 17 bugel he doa bet he mamm. Ouzh penn e oa c'hoar da Eleonore Magdalene von der Pfalz, pried an Impalaer santel Leopold Iañ, ha mat e kaved kreñvaat al liammoù gant skourr aostrian an Tiegezh Habsburg.\nMervel a reas he fried d'ar 1añ a viz Du 1700 e Madrid. Goulennet en doa en e destamant ma vije roet ul leve dereat d'e wreg bep bloaz, ha ma vije doujañs outi a-berzh ar roue nevez. Daoust da se e c'hourc'hemennas Felipe V da Maria Anna kuitaat Madrid a-raok ma lakfe-eñ troad er gêr-benn.\nKuitaat Madrid a rankas Maria Anna ober, ha mont da chom da gêr Toledo, ma vevas en Alcazar kozh er baourentez. Meur a lizher a skrivas d'he ziegezh, en Alamagn, da c'houlenn skoazell.\nE deroù 1701 e skrivas he breur Johann Wilhelm von der Pfalz, Dilenner Pfalz, d'an Impalaerez Eleonore da c'houlenn diganti skoazellañ o c'hoar. Daoust da se e chomas en Alcazar ma voe diaes he stad.\nE fin ar bloaz 1704 e skrivas d'he mamm da glemm ne veze ket roet he leve dezhi, pe an drederenn hepken, ma n'halle ket goprañ servijerien, na prenañ boued zoken, hag he devoa aon da vout dilezet gant an holl.\nDaou vloaz goude, e 1706, e tegouezhas un arme impalaerel e kêr Toledo, hag en he fenn he niz arc'hdug, Karl Aostria. Ha laouen Maria Anna ouzh e zegemer evel-just, nemet droug bras a savas er roue Felipe V a harluas anezhi un toullad bloavezhioù diwezhatoc'h. Mont a reas da Baiona ma voe o chom tost da 20 vloaz, er rue Montaut, ankouaet gant an holl. En 1721, Saint Simon, kannad dreistordinal, war e hent da Vadrid, a roas dezhi lizhiri a-berzh Loeiz XV hag ar Rejant Fulup, dug Orléans, hag a skrivas en hec'h eñvorennoù pegen paour e oa kouezhet an drederannourez.\nWar he c'hiz[kemmañ | kemmañ ar vammenn]\nEn 1739, e oa kozh ha klañv hag aotreet e voe da zistreiñ da Spagn. Mont a reas da chom da Balez an Infant, e Guadalajara, hag eno e varvas. Beziet e voe e Manati an Escorial.\n↑ Édouard Ducéré, Histoire topographique et anecdotique des rues de Bayonne, tome 1, Bayonne, 1887-1889 (réimpression Marseille, 1978), pages 134 et 136.\nAdtapet diwar « https://br.wikipedia.org/w/index.php?title=Maria_Anna_von_der_Pfalz-Neuburg&oldid=1956066 »\nKemmoù diwezhañ degaset d'ar bajenn-mañ d'an 15 C'hwe 2022, da 10:03.


Pajenn:Marigo - Buez ar Saent.djvu/440 - Wikimammenn\nPajenn:Marigo - Buez ar Saent.djvu/440\n19 viz Even,\ndre an exempl eus an daou abostol bras-mâ, penaus a ellomp ivez en em rent Sænt, hac erruout er memes eürusdet, ma bezomp fidel d’ar c’hraç, evel ma int-y bet.\nAn tregont-vet a viz Even.\nSANT PAUL, ABOSTOL.\nAn Abostol bras-mâ, docteur ar gentilet, hac an oracl eus an Ilis universel, a oa guinidic eus ar guær a Dars. Dre e fidelite d’ar c’hraç ha d’ar vouez a Zoue, a vilitas ma reas an Autrou-Doue anezàn un instrumant caër eus e c’hloar ; hac, evit e renta din eus ur minister quer bras ha quen huel, e roas dezàn un aznaoudeguez sclær eus ar vrassa mysteriou hon religion, e favorisa a reas eus a revelationou bras hac e sevel dre ur ravissamant bete’n Eê, e pelec’h e tescas dezâ secrejou pere ne deo quet bet permetet na possubl memes dezân disclæria d’an dud.\nGlorius eo evit sant Paul beza recevet quement a c'hraçou, mæs gloriussoc’h eo evintâ beza cooperet, beza bet fidel d’ar c’hraçou-ze. Goude m’en devoe ur veich en em roet da Zoue, e conservas bete fin e vuez ur garantez quen tener ha quen ardant evit Jesus-Christ ma lavare gant ardor : Desirout a ràn beza dilivriet eus ar c’horf mortel-mâ evit beza gant Jesus-Christ ; hac, en ur scriva d’ar bobl a Rom : "piou", emezàn, am separo diouz garantez Jesus-Christ ? An dribulation pe an affliction ? An naoun pe ar baourentez ? An dangerou, pe ar bersecution, pe ar c’hleze ? Assuret oùn, emezàn, penaus nac ar maro, nac ar vuez, nac ar puissancou, na traou crouet ebet, nac an traou da zont n’am separint biquen diouz carantez Doue, pehini a so fountet e Jesus-Christ hor Salver.\nAr garanlez pehini en devoa evit an nessa ne d’ê\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/440&oldid=102715 »\nKemmoù diwezhañ degaset d'ar bajenn-mañ d'an 6 Mez 2017, da 18:21.


beajou - Skolaj Diwan Liger Atlantel\nArticles avec #beajou catégorie\nPublié par Skolaj Diwan Liger Atlantel Jeudi, 9 Février 2017\nUr beaj e Bro Iwerzon zo bet graet gant ar re 5vet hag a re 4e !\nKroget eo bet ar beaj e Dulenn a raok mont e Monaghan evit mont da anaveziñ o familhoù degemer !\nD'ar Meurzh tremenet eo bet an devezh e Belfast evit mont da weladeniñ mirdi an Titanic, sellout ouzh freskennoù e-barzh a straed.\nD'ar Merc'her un tamm hir e oa an hent gant ar bus met brav kenañ e oa " Dunluce Castle " hag " Giants causeway ".\nDistro da Dulenn d'ar Yaou er mirdi Istor Dulenn ! Kousket o doa ar skolajidi en ur herberc'h yaouankiz !\nD'ar Gwener poent e oa dijà mont da Naoned evit kontañ ar beaj d'o familhoù.\nCatégories : #beajoù\nPublié par Skolaj Diwan Liger Atlantel Lundi, 23 Janvier 2017\nBet eo bet ar re 6vet e Bourc'h Baz ar bloaz-mañ un tammig a-raok vakañsoù an Hollsent. Lojet hon eus e ti-annez : « bag ar paludoù » a anavezomp mat bremañ. Bepred ken plijus !\nGraet hon eus ur c'hoari « a ra aon » : ur c'huzh-kuzh gant ar gouleier lazhet. Farsus eo bet ! Huchadennoù a zo, ma'lâr deoc'h !\nGraet hon eus mini-golf ha gweladennet an Ocearium er Groazig. Plijadur a zo bet e-leizh. Fardet hon eus boued ivez ha fur omp bet. Pe dost...\nPublié par Skolaj Diwan bro Naoned Dimanche, 18 Octobre 2015\nC'hoariet hon eus war ar reier.\nDebriñ an dijuni en hon ti-annez.\nPlijadur zo bet o veajiñ e bro Leon er bloaz-mañ etre ar 14 hag ar 16 a viz Here 2015.\nBrav ha fresk e oa an amzer. Brav e oa ar gweledva. Tro hon eus bet da bourmen war an aod ha da gompren petra oa micher ha buhez ar vezhinaerien war aod ar vro bagan.\nLojet e oamp en un ti-plouz brav eston. Debret hon eus mat !\nKejet hon eus ouzh skolajidi all e skolaj Bro an Aberioù e Lanniliz hag e skolaj Diwan Gwiseni.\nGraet hon eus atalieroù a bep seurt : c'hoarioù matematik, arzoù kaer, fardañ toaz evit krampouezh, labour-dorn, c'hoari war ar reier, c'hoarioù kevredigezh.\nKemeret hon eus perzh e beilhadeg skolajidi Gwiseni.\nA bep seurt hon eus graet. Skuizh mat e oamp ha meritet hon eus hor vakañsoù !\nPublié par Skolaj Diwan bro Naoned Dimanche, 29 Mars 2015\nUr veaj yezh a zo bet graet gant ar re 5vet ha 4e e Dulenn.\nSavet ez eus bet ganto gant sikour o c'helennerien un diskouezadeg diwar-benn Dulenn e kreizenn Yezhoù Ha Sevenadur evit un abadenn war Iwerzhon.\nUn nozvezh war Iwerzhon a vez aozet ingal evit fest Sant Padrig.\nLaouen eo bet an arvesterien o welout labour ar skolajidi.\nBeaj degemer ar re 6vet 2014\nUr c'hlasad 6vet nevez o tont er skolaj !\nUr veajig degemer a vez bep bloaz... Met ar bloaz-mañ re niverus int evit mont da vourc'h Baz. N'eus forzh ! Lec'hioù all a zo hag a zo dedennus bras e-keñver gweledva, istor, natur, endro, obererezhioù plijus da gaout.\nE Klison int bet neuze. Klikit a-us evit sellout ouzh en diaporama.\nDesket e vez e giz-se mont dresit un aon a-wechoù, bevañ asambles, gortoz e dro... kerzhout kalzig, bevañ gant ar re all.\nChañs bras o deus bet gant an amzer, hini an hañv evit mont da weladenniñ Klison hag e dro-wardroioù.\nAl lun 17 a viz c'hwevrer e oamp aet kuit eus Naoned gant ar c'harr-nij evit mont da (v)Barselona .\nErruet e Barselona hor boa kroget da weladenniñ , goude-se e oamp bet gant hon familhoù.\nAr meurzh mintin hor boa gweladennet ar Sagrada Familia krouet gant Gaudi . Goude merenn e oamp bet er Park Güell. Gwelet hor boa ivez « La Pedrera » hag ar «Casa Batllo».\nAr merc'her mintin e oamp bet da weladennin ar Camp Nou hag e virdi . Bet e oamp goude e mirdi Picasso hag er mirdi Cosmo Caixa. Ar yaou 20 a viz c'hwevrer hor boa gweladennet an Iliz-veur .\nAr Barrio Gotico a oa bet gweladennet ganeomp ivez . Ur mirdi diwar benn istor katalunya e oamp bet da weladenniñ ivez , plijus tre e oa .\nEvit echuiñ an devezh hor boa bet un amzer dieub war « Las Ramblas ».\nD'ar gwener 21 a viz c'hwevrer e oamp aet kuit eus Bro- Spagn evit mont en-dro e Naoned.\nAl lun 17 a viz C'hwevrer 2014, da 1e30, an holl a oa erruet d'an aerborzh. Re laouen e oamp. Evit ul lodenn, e oa ar wech kentañ e kemeremp ar c'harr-nij.\nBet e oamp asambles er sal degemer. Sylvain hag Emmanuelle o doa roet deomp ar fichennoù labour hag an tiked karr-nij. Debret hor boa ar pik-nij hor boa degaset.\nSetu bremañ eo ret deomp mont da lakaat ar malizennoù da dremen evit ez afent er c'harr-nij. Deomp bremañ, azezet omp er c'harr-nij ha: setu nijal a reomp!!!\n1eur 30 goude e oamp e Barcelona evit gwir, diaes e oa deomp krediñ. Kemeret hor boa ur c'harr boutin goude, tro-dro deomp ez eus tiez hag a seblant bezañ\nkozh kenañ. Pa ziskenjomp eus ar c'harr boutin e klevjomp evit ar wech kentañ tud o komz spañoleg e gwir en o bro.\nTremenet e vo ur sizhun dreist ! Pep tra zo dreist : ar familhoù, an dud tro-dro deomp, ar strollad... Met ret eo mont en dro da Naoned.\nAlix, Aziliz.b hag Elora.\nUn endervezh e mirdi istor Catalunya\nEus ar ragistor betek an deiz-a-vremañ e vez dizoloet kalz a draoù. Er mirdi e oa eiladurioù eus ar vuhez pe eus al lec'hioù a oa gwechall.Bez e oa un eiladur eus ur puñs hag ur park, gallout a raemp treiñ ur varenn goad,evel e veze graet gant ur marc'h pe un azen,evit treuskas dour d'ar park. Bez e oa tu da lakaat ivez un harnez marc'heg ha da bignat war ur marc'h e koad....\nDedennus-tre e oa bet ar mirdi memes ma ne veze ket komprennet pep tra.\nMyriam ha Bluwen\nBet e oamp da weladenniñ mirdi Picasso. Eno, gwelet hor boa ul lodenn vras eus an taolennoù a oa bet livet gant Pablo Picasso e Barcelona. Kroget e vez gant penn-kentañ e vuhez, lec'h ma oa pell-tre e oberennoù eus ar gubouriezh. War-lerc'h, e oa ul lodenn vras eus an taolennoù livet gantañ e-pad ar ''mare glas'' hag ar ''mare roz'' pa veze unliv e daolennoù (glas pe roz). E fin ar mirdi e oa ar pezh pouezhusañ, Las Meninas e mod kubouriezh. Gwelet e vez an daolenn ziwhezañ ha tout an taolioù esae graet gant Picasso a-raok.\nBet e oamp bet d'ar C'hosmo Caixa gant ar re 3de hag ar re 4re .\nUr blijadur a oa . Kemeret hor boa kalz a blijadur da vont er mirdi-se .\nDesket hor baa kalz a draoù , kinniget e oa mat pep tra e-barzh , dreist-holl gant ar c'hoad , glav a rae bep 15 munutenn evel en ur c'hoad trovanel . Bez e oa pesked a-bep-seurt . Kalz a draoù fentus da glask .\nPlijet on bet kalz gant ar camp nou , ar wech kentan e oa din mont eno hag n'on ket bet dipitet . Ur stad bras-tre eo , bez ez eus 99354 plasenn er stadva . Ar stad e-lec'h-ma vez c'hoariet gant skipailh Fc Barcelona eo .\nBrav-tre eo , ha pa oamp bet eno e oa tu deomp gweladenniñ ar mirdi ha bras-tre eo. Bez ez eus tout ar c'hiboù gounezet gant ar skipailh .\nAr gwiskva hor boa gweladennet ivez , e-barzh ez eus ur jakouzi , strinkadennoù ha plasoù evit pep c'hoarier evit azezañ .\nEr stad e oa tu fiñval un tamm , tu oa mont da azezañ war plasoù zo pe e plasoù e-lec'h -m emañ ar gazetennerienn da pep krogad, ha tu a oa ivez tostaat eus al letonenn .\nBourc'h Baz 2013\nPublié par Skolaj Diwan bro Naoned Vendredi, 1 Novembre 2013\nAr bloaz-mañ c'hoazh eo bet ar c'hlasad 6vet evit daou zevezh e Bourc'h Baz gant Damaris ha Goulven.\nDaou zevezh brav blam d'an amzer ha d'an obererezhioù plijus ha dedennus dalc'het evidomp !\nDa gentañ tout, hon eus graet anaoudegezh gant an ti-annez bras, kinklet e mod ur vag, lec'h ma tebromp ha kouskomp.\nReoù o deus graet kefridoù evit ar predoù. Goude merenn omp bet en osearium er Groazig. C'hoariet hon eus war an draezhenn da c'houde.\nEfin an devezh hon eus graet c'hoarioù en ti-annez ha kousket hon eus er fin (tout).\nD'an deiz war-lerc'h hon eus gweladennet mirdi ar blockhaus bras a zispleg istor ar Rezistañs da vare an eil brezel bed. Debret hon eus ur pik-nik er Brière, e-kichen ur ganol ha graet ur bourmenadenn war ur vag plat war dourioù ar Brière.\nGweladenniñ al lise e Karaez\nPublié par Skolaj Diwan bro Naoned Samedi, 25 Mai 2013\nBet e oamp el lise dimerc'her tremenet (22 a viz Mae). Degemeret e oamp bet er sinema war takad Glenmor a-benn gwelout ar filmoù a zo bet savet e-kerzh ar bloaz gant liseidi ha skolajidi Diwan. C'hoant hon eus bet da ober kemend-all ! Deomp e oa da varnañ war-lerc'h.\nDistroet omp el lise evit debriñ er gantinell.\nPedet omp bet da weladenniñ al lise e strolladoù bihan, heñchet gant ul lisead(ez). Dipitet e oamp dre ma n'hon eus ket gwelet pep tra : ar c'hambreier evit lod, ar salioù-klas...\nRoet zo bet ar prizioù d'ar filmoù gwellañ en oaled. Chañs o deus al liseidi da gaout ul lec'h plijus evit abuziñ o amzer vak.\nUr verenn vihan hon eus bet a-raok mont kuit. A-bouez e oa peogwir e oa hir an hent.\nAr chañs hon eus bet da gaout amzer vrav. Tu zo da ziskuizhañ pe da adwelet ar c'hentelioù war al leton, a-dreñv d'al lise.


Emboltred savet war-dro 1810\nCaspar David Friedrich (Greifswald, Pomerania svedat, 5 a viz Gwengolo 1774 - Dresden, 7 a viz Mae 1840), a zo unan eus arzourien romantel bennañ Alamagn en XIXvet kantved.\nGanet e voe Caspar David Friedrich d'ar 5 a viz Gwengolo 1774]] e Greifswald. Merket e voe e spered gant marv kerent-tost etre 1781 ha 1791 : da seizh vloaz, en 1781, e kollas e vamm hag e c'hoar Elisabeth ; e 1787 en em veuzas e vreur Johann Christoffer er Mor Baltek hag e 1791 e varvas e c'hoar Maria. Kement-se a levezonas e arz ma weler div zodenn : ar marv hag an natur.\nAdal 1794 e krogas da dresañ hag e-pad pevar bloaz e studias en Akademiezh Roueel arzoù-kaer Danmark, e Kopenhagen dindan kelennerezh al livourien Jens Juel ha Nicolai Abildgaard.\nE Dresden[kemmañ | kemmañ ar vammenn]\nE 1798 ez eas d'en em staliañ da Zresden, kêr-benn Sachsen, hag eno e voe ezel eus ur c'helc'h arzourien ha skrivagnerien levezonet gant ar romantelezh. Eno ivez edo Tieck o chom, hag eno ivez eo bet Goethe, ar vreudeur August Wilhelm Schlegel ha Friedrich Schlegel, Fichte, Schelling ha Novalis o chom.\nEn e dresadennoù kentañ e weler dodennoù a gaver en-dro en e oberenn : traezhennoù meinek, plaenennoù ha lanneier, menezioù difin ha gwez o sevel war-du an oabl.\nE 1807 e krogas da eoullivañ. Heverk eo e zoare er Groaz war ar menez (1808, Staatliche Kunstsammlungen, Dresden). Pellaat a reas diouzh an arouezierezh relijiel ordinal evit livañ ar maezioù ; ar C'hrist war ar groaz a weler eus diadreñv, an heol o vont da guzh a-drek ar menezioù.\nLestr e Meurvor Arktika (1798)\nSell war Arkona gant sav-loar (1805-06)\nTal kornôg dismantroù Eldina (1806)\nAod gant pesketaer, (~1807)\nAn Hañv (1807)\nKrugell-vein ern erc'h (1807)\nTraezhenn el latar (1807)\nTraoñienn an Elbe (1807)\nAr groaz er menezioù (1807-08)\nManac'h en erc'h (1807-08)\nBrumenn veure er menezioù (1808)\nMenez Milešovka e Bohemia (1808)\nAr manac'h en aod (1808-09)\nGwareg-ar-glav war ar menez (1809-10)\nGweledva gant kanevedenn (~1810)\nAbati en dervenneg (1810)\nBered erc'hek ur manati (bloavezhioù 1810)\nIliz er goañv (1811)\nReier e Menez Harz (1811)\nBezioù an Harozed kozh (1812)\nKroaz hag ilz-veur er menez (1812)\nAn hemolc'her er goadeg (1814)\nAr groaz e-kichen ar Mor Baltek (~1815)\nNeubrandenburg er vrumenn veure (1816-17)\nBeajer a-us ar morad koumoul (~1817)\nGreifswald el loargann (1817)\nMaouez dirak ar c'huzh-heol (~1818)\nGwelva e Greifswald (1818)\nWar ar vag-dre-lien (munud, 1818)\nTorosadoù Rügen (1818-19)\nAr c'hoarezed war ar pondalez (1818-20)\nListri e porzh Greifswald (1818-20)\nGwaz ha maouez oc'h arvestiñ al loar (1818-24)\nDaou waz oc'h arvestiñ al loar (1819-20)\nKoumoul o nijal (~1820)\nTaol-vaen en diskaramzer (~1820)\nBeure (bloavezhioù 1820)\nSav-loar war ar mor (~1821)\nBez Kügelgen (1821-22)\nPradoù e-kichen Greifswald (1821-22)\nGwezenn ar brini (~1822)\nAr vezenn digenvez (1822)\nMaouez ouzh ar prenestr (1822)\nSav-loar war ar mor sioul (1822)\nGweledva roc'hek e menezioù krag an Elbe (1822-23)\nAr mor skornet (1823-24)\nGwez el loargann (1824)\nAr Watzmann (1824-25)\nDismantroù manati Eldena (1825)\nKloued ar vered (1825)\nBered erc'hek (1826)\nTiig erc'hek (~1827)\nBodennoù en erc'h (1827-28)\nBigi er porzh da serr-noz (~1828)\nPruñs erc'hek (~1828)\nTempl Yaou en Agrigento (1828-30)\nPleg-mor Greifswald (1830-34)\nRiesengebirge a-raok sav-heol (1830-35)\nAr mirva bras (~1832)\nPazennoù ar vuhez (~1834)\nDismantroù manati Oybin (An hunvreer) (~1835)\nEñvorenn e torosad Riesengebirge (~1835)\nGweledva gant ar Rosenberg e Suis bohemian (~1835)\nSav-heol e Neubrandenburg (~1835)\nKoadeg e dibenn an diskaramzer (1835)\nTorosad Riesengebirge (1835)\nAod el loargann (1835-36)\nAdtapet diwar « https://br.wikipedia.org/w/index.php?title=Caspar_David_Friedrich&oldid=1927108 »\nLivourien alaman an XIXvet kantved


Pajenn:Sales - Introduction d’ar Vuez devot.djvu/362 - Wikimammenn\nPajenn:Sales - Introduction d’ar Vuez devot.djvu/362\ndeffe quet a c’hreg, pehini a guemer ar gonsolationou corporel ganti en hevelep-fæçon na vez quet evit quemense distroet diouz ar bretantionou spirituel, hac ar pez a lavarer amâ eus an ozac’h, a dleer da entent quer couls eus ar c’hreg. Ar re pere en em servich eus ar bet-mâ, eme ar memes Abostol, bevent evel pa n’en em servichent quet anezàn.\nEn em servichet eta peb-unan eus ar bed, hervez e stad hac e vocation ; mæs en ur fæçon na stago quet e affection ouz ar bet, ha ma vezo quel libr ha quer pront da servicha Doue, evel pa n’en em serviche quet eus ar bet. Hennez eo ar maler bras en deveus an den, eme Sant Augustin, fallout jouissa an traou p’eveus ar re ne dle nemet en em servicha, ha fallout en em servicha eus ar re ma tle jouissa hepquen anezo. Beza e tleomp jouissa eus an traou spirituel, hac en em servicha hepquen eus an traou corporel ; rac pa chenchomp an usaich eus an traou corporel er jouissanç anezo, hon ene ræsonabl a vez chenchet ivez en un ene brutal hac aneval.\nAdtapet diwar « https://br.wikisource.org/w/index.php?title=Pajenn:Sales_-_Introduction_d’ar_Vuez_devot.djvu/362&oldid=118548 »\nKemmoù diwezhañ degaset d'ar bajenn-mañ d'an 7 Eos 2018, da 16:18.


Karta europat ar yezhoù bihanniver kaset d'ar blotoù.\nD'ar 27 a viz Here 2015 e tlee ar Sened studial ur mennad distaol diagent, kinniget gant an ao. Bas (Ar Republikaned) en anv bodad al lezennoù, diwar-benn ar raktres lezenn vonreizh evit aotren gwiriekadur Karta europat ar yezhoù bro pe bihanniver (niv. 662). Degemeret eo bet ar mennad argerzhadur, ...\nDeomp de'i ! Manifestadeg e Karaez d'ar Sadorn 24 a viz Here 2015\nKuzul-merañ Div Yezh Breizh a galv an holl izili eus Div Yezh, kerent, kenduidi, mignoned, da gemer perzh er vanifestadeg a vo dalc'het e Karaez d'ar Sadorn 24 a viz Here. Gant broioù all Frañs e vo manifestet evit anaoudegezh ofisiel hor yezhoù, hor sevenadurioù, hor broioù e meur a gêr (Strasbour ...


Accueil / Penn-Kentañ / François Hollande, ludresadenn ar politikour\nNil CAOUISSIN 28 September 2018\nMinisterio de Relaciones Exteriores from Perú, CC BY-SA 2.0\nBamus eo. Goude bezañ freuzet e strollad hag an tu-kleiz dre vras, goude bezañ digoret frank hent ar galloud da Emmanuel Macron, setu François Hollande o klask enebiñ outañ. N’eus ket gortozet pell an hini bet Prezidant ar Republik a-raok tamall d’an hini nevez kas ur politikerezh evit ar re binvidik, ha bezañ kreizennour betek re, kement hag ober. Hag ar PS, d’e heul, da glask adstagañ gant e istor. Deuet e oa Olivier Faure d’ar Releg-Kerhuon n’eus ket pell ”zo, da lavaret petra ? “Dav eo deomp adober ar pezh o doa graet hor diaraogourien”. Pebezh programm !\nC’hoant am befe da c’hoarzhin ma ne vefe ket kreñvoc’h ar c’hoant dislonkañ…\nPiv en deus troc’het berr e budjed ar strollegezhioù lec’hel ?\nPiv en deus adsavet kartenn ar rannvroioù en e gorn, hep goulenn o ali digant ar geodedourien ?\nPiv en deus roet pouez d’ar meurgêrioù, da lavaret eo aozet an direizhder hag an digempouez etre an tiriadoù ?\nPiv en deus graet ur ministr kentañ eus Manuel Valls, danvez Sarkozy nevez ar PS ?\nPiv en deus profet 20 miliard bep bloaz d’an embregerezhioù hep koñdision ebet ?\nPiv zo chomet hep arc’hantaouiñ ar skolioù-meur a-walc’h evit ma vefent e-tailh da zegemer ar studierien, a greske o niver evit abegoù demografek ?\nPiv en deus redet a-dreñv d’an tu-dehoù pellañ goude ar gwalldaolioù islamour ?\nHa dav eo skrivañ e anv ?\nMenegomp un anv all : Christian Eckert, bet is-ministr pa oa Hollande prezidant, a gont en ul levr (“Un ministre ne devrait pas dire ça”) penaos en doa pouezet Emmanuel Macron, ken abred ha 2013, evit ma vefe espernet kontoù-bank ar re binvidikañ kement gwech ma oant lakaet en dañjer gant an divizoù war ar budjed. Evit an Elysée e laboure. Amezeg e oa bet Eckert d’an danvez-prezidant e Bercy pa oa deuet hennezh-diwezhañ da vezañ ministr an armerzh, ha gwelet en doa penaos e implije e statud ha budjed ar ministrerezh evit prientiñ e goulzad-kabaliñ. Ha d’ho soñj, gant piv e oa bet tutaet en Elysée ? Ha gant piv e oa bet anvet maodiern ?\nAes eo : kregiñ a ra e anv gant “François”, echuiñ a ra gant “Hollande”.\nShare the post "François Hollande, ludresadenn ar politikour"


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/128 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/128\nEürus oc’h, c’houi pere a zo paour, rag rouantelez Doue a zo deoc’h. (21) Eürus oc’h, c’houi pere hoc’h euz naoun breman, rag leuniet e veot. Eürus oc’h, c’houi pere a wel breman, rag karget e veot a joa. (22) Eürus e veot pa ho devezo an dud kassoni ouzoc’h, pa veot chasseet, hag outrajet ganthe, ha pa lakint hoc’h hano da dremen evit eun hano fall, abalamour da Vab an den. (23) Bezit leun a laouenedigez en deiz-ze, ha tridit gant ar joa ; rag ho recompans a vezo braz en env. Rag evelse ive eo ho deuz ho zadou tretet ar brofeted. (24) Mes malheur deoc’h-hu, tud pinvidic, rag recevet hoc’h euz ho consolation. (25) Malheur deoc’h-hu pere a zo rassaziet, rag naoun ho pezo. Malheur deoc’h-hu pere a c’hoarz breman ; rag c’houi a welo hag a huanado. (26) Malheur deoc’h-hu, pa lavaro an holl dud vad divar ho pen ; rag evel-se eo ho deuz great ho zadou e-kenver ar fals-profeted.\n(27) Mes me a lavar deoc’h-hu pere a zelaou ac’hanoun : Karit hoc’h enebourien ; grit vad d’ar re ho deuz kassoni ouzoc’h ; (28) roit ho pennoz d’ar re a ro malloz deoc’h ha pedit evit ar re a wall-gomz ouzoc’h ; (29) d’an hini a sko ac’hanoud var eur jod, tro outhan da jod all ; hag an hini a lam da vantel diganez, lez anezhan da gemeret ive da zae. (30) Ro da gement hini a c’houlen diganez, ha mar teu unan-benag da lemmel diganez da dra, na c’houlen ket anezhan diganthan. (31) Kement tra e karfec’h gwelet an dud all oc’h ober deoc’h, grit-han ive dezhe. (32) Rag ma na girit nemed ar re a gar ac’hanoc’h, pe seurt anaoudegez-vad a dleer deoc’h ? rag an dud a vuez fall a gar ive ar re ho c’har. (33) Ha ma na rit vad nemed d’ar re a ra vad deoc’h, pe seurt anaoudegez-vad a dleer deoc’h ? rag an dud a vuez fall a ra ar memeus tra. (34) Ha ma na brestit nemed d’ar re digant pere emoc’h en gortoz da receo, pe seurt anaoudegez-vad a dleer deoc’h ? rag an dud a vuez fall a brest ive d’an dud a vuez fall, evit receo kemend-all. (35) Mes karit hoc’h enebourien, grit vad, ha prestit hep gortoz netra, hag ho recompans a vezo braz, hag e veot bugale an Holl-C’halloudec, rag hen a zo mad e-kenver ar re ingrat hag ar re fall. (36) Bezit eta trugarezus, evel ma’z eo ive ho Tad leun a drugarez.\n(37) Na varnit ket, ha na veot ket barnet ; na gondaonit ket,\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/128&oldid=125220 »


Breizh War Raok - Wikipedia\nBreizh War Raok\nUr strollad politkel breizhat eo Breizh War-Raok. Krouet eo bet e 2010. Anavezet eo dreist-holl dre e anv gallek, Pour la Bretagne (Mouvement Bretagne et Progrès (MBP) gwechall). Emrenour hag a-gleiz eo. Kristian Troadeg eo e vouezh-aotreet. Dilennidi all a zo izili, evel Kristian Derrien, maer kozh Langoned ha kuzulier kozh departamant er Mor-Bihan, ha tudennoù eus an Emsav evel André Lavanant ha Charlie Grall. Tost eo mennozhioù pennañ ar strollad da re Unvaniezh Demokratel Breizh (UDB), daoust d'an daou strollad bezañ heuliet strategiezhioù disheñvel en amzer dremenet.\nKrouet e oa bet Breizh War Raok e 2010, goude an dilennadegoù rannvro, pa oa bet tizhet 4,29% eus ar mouezhioù gant listenn Strollad Breizh ha Kristian Troadeg Ni ho savo Breizh e rannvro Breizh. Da c'houde ez eas war ar renk pe gant Strollad Breizh, pe gant strolladoù all eus an tu-kleiz, pe c'hoazh e-unan. E 2012 e voe tizhet 19,92% eus ar mouezhioù e pastell-vro Kastellin gant Kristian Troadec.\nA-raok dilennadegoù rannvro 2015 e voe savet un emglev etre Breizh War Raok hag UDB, ha krouet al listenn Breizh Evel-Just ganto. Dont a rejont a-benn da dizhout 6,71%, goude ma oa bet torret lañs o c'houlzad kabaliñ gant gwalldaolioù miz Du 2015 e Pariz. Ar bevare listenn e oa evit an disoc'hoù e rannvro Breizh. E 2016 e voe embannet e vefe kendalc'het gant Breizh Evel-Just e 2017, ha ledanaet an emglev e Breizh a-bezh, gant bro-Naoned.\nE dilennadegoù Rannvro Breizh 2021 eo bet Kristian Troadeg war listenn ar prezidant PS Loig Chesnais-Girard en div dro ha dilennet eo bet kuzulier.\n↑ [https://www.pourlabretagne.bzh/qui-sommes-nous/ Pour la Bretagne ( Qui sommes-nous ?]\nAdtapet diwar « https://br.wikipedia.org/w/index.php?title=Breizh_War_Raok&oldid=1933699 »\nKemm diwezhañ d'an 3 Gen 2022 da 07:47